title: Wilhelm Maybach

text: Prototyypi valmistui joulukuussa 1900 ja seuraavana vuonna Jellinek hankki autolla kilpailumenestystä, joka kasvatti yhtiön automyyntiä ja uskoa autojen valmistuksen tulevaisuuteen. Moottorille annettiin nimeksi "Daimler-Mercedes", Emil Jellinekin tyttären lempinimen mukaan. DMG rekisteröi Mercedeksen viralliseksi tavaramerkikseen vuonna 1902. Mercedes 35 -mallia seurasi vuonna 1902 esitelty Mercedes-Simplex-mallisto


title: Wilhelm Maybach

text: Vuonna 1902 tulipalo tuhosi DMG:n Cannstattin laitokset ja yhtiö siirsi kaiken toimintansa Untertürkheimiin, lähelle Stuttgartia. Maybach esitteli uutuuksinaan vuonna 1903 70-hevosvoimaisen, kuusisylinterisen rivimoottorin sekä vuonna 1906 nopeakierroksisen kilpamoottorin, joka tulisi palvelemaan myös ilmailukäytössä. Moottorissa oli kansiventtiilikoneisto sekä kaksoissytytys. Tehoa se antoi 120 hevosvoimaa.


title: Wilhelm Maybach

text: Maybach ei tullut toimeen DMG:n johtokunnan kanssa, joten hän irtisanoutui yhtiöstä vuonna 1907. Samana vuonna Maybach sai Saksan Insinööriliiton, "Verein Deutscher Ingenieure (VDI)", kunniajäsenyyden.


title: Wilhelm Maybach

text: Ilmalaivoja suunnitellut ja valmistanut Ferdinand von Zeppelin oli ollut yhteyksissä Maybachiin jo vuoden 1900 tienoilla, Maybachin ollessa vielä DMG:n palveluksessa. Zeppelin oli esittänyt Maybachille ajatuksensa ilma-alusten kehityksestä ja pyytänyt tätä suunnittelemaan ilmalaivalleen soveliaan voimanlähteen. Maybachin erottua DMG:n palveluksesta, vuonna 1907, hän muutti Stuttgartin lähistölle, Bissingeniin, jossa perusti vanhimman poikansa Karlin ja kreivi Zeppelinin kanssa vuonna 1909 Luftschiffbau Zeppelin GmbH:n tytäryhtiön nimeltä "Luftfahrzeug-Motorenbau GmbH". Vuonna 1912 yhtiö siirtyi Friedrichshafeniin, jossa sijaitsivat Zeppelinin tehtaat.


title: Wilhelm Maybach

text: Maybachin tämän aikakauden moottorit olivat:


title: Wilhelm Maybach

text: Kaikkien kyseisten moottorien nimellisteho on ilmoitettu merenpinnan tasolla, toisin kuin MbIVa -moottorin, josta tuli menestyksekkäin Maybachin tämän aikakauden moottoreista.


title: Wilhelm Maybach

text: Maybach Mb IVa oli nestejäähdytteinen, kuusisylinterinen rivimoottori lentokone- ja ilmalaivakäyttöön sekä laivaston pikaveneisiin. Se oli yksi maailman ensimmäisistä, suuriin korkeuksiin sarjatuotantona valmistetuista moottoreista. Mallikoodistaan huolimatta se oli edeltäneestä IV-moottorista suunnittelultaan täysin poikkeava, ei ainoastaan pienin muutoksin tehty variantti. 1 800 metrin korkeudessa moottori antoi 245 hevosvoimaa. Ensimmäisen maailmansodan aikana Luftfahrzeug-Motorenbau valmisti yli 2000 moottoria kuukaudessa, lisäksi Bayerische Motoren Werke GmbH valmisti sitä lisenssillä. Moottoria valmistettiin sodan jälkeen lukuisissa Euroopan maissa, koska rauhanehdot kielsivät Saksalta tämänkaltaisen tuotannon. Moottorista kehitettiin sodan aikana vielä versio MB, joka antoi tehoa 260 hevosvoimaa.


title: Wilhelm Maybach

text: Vuonna 1916 Wilhelm Maybach nimitettiin Stuttgartin Tekniikan Yliopiston kunniatohtoriksi.


title: Wilhelm Maybach

text: Vuonna 1918 yhtiö sai uuden nimen "Maybach-Motorenbau GmbH". Rauhanehtojen pakottamana Saksa joutui lopettamaan lentokoneiden valmistamisen, joten Maybachin yhtiö siirtyi suunnittelemaan ja valmistamaan nopeakäyntisiä dieselmoottoreita rautatie- ja merikäyttöön ja bensiinimoottoreita maakulkuneuvoihin. Yhtiö paneutui ensimmäisten joukossa myös aerodynamiikan tutkimiseen.


title: Wilhelm Maybach

text: Maybach aloitti myös oman henkilöautotuotannon. Vuonna 1919 valmistui ensimmäinen koemalli Maybach W1. Ensimmäinen sarjatuotantoon tarkoitettu malli Maybach W3 esiteltiin vuoden 1921 Berliinin autonäyttelyssä. Malli oli tuotannossa vuoteen 1928 ja kuten tuohon aikaan oli tapana, tehtaan valmistaman alustan koritti ulkopuolinen valmistaja. Maybachin yhteistyökumppanina oli ravensburgilainen korivalmistaja Hermann Spohn. Weimarin tasavallan talouslaman ja hyperinflaation vuoksi autojen myyntimäärät jäivät kaksikymmenluvulla joihinkin satoihin yksilöihin, vaikka malli oli tuotannossa vuoteen 1928 saakka. Vuonna 1928 esiteltiin V12-moottorinen Maybach W5.


title: Wilhelm Maybach

text: Rauhanehdot olivat mahdollistaneet Saksalle ilmalaivojen kehittämisen ja valmistamisen siviili-ilmailuun ja matkustajaliikenteeseen ja niitä toimitettiin myös sotakorvauksena Yhdysvaltain laivastolle. Syyskuun 18. päivänä vuonna 1928 suoritti neitsytlentonsa niistä kenties kuuluisin, LZ 127 "Graf Zeppelin". Moottoreina siinä oli viisi kappaletta Maybach V12 -moottoria, joista jokainen tuotti 1 600 kierroksen minuuttinopeudella tehoa 570 hevosvoimaa.


title: Wilhelm Maybach

text: Wilhelm Maybach kuoli 29. joulukuuta vuonna 1929, Stuttgartissa, 83 vuoden ikäisenä.


title: Wilhelm Maybach

text: Maybach-nimi on käytössä Mercedes-Maybach-versiossa Mercedes-Benzin nykyisessä S-sarjassa.


title: Grupo TACA

text:
TACA (Transportes Aéreos del Continente Americano) on keskiamerikkalainen lentoyhtiö, jonka pääkonttori sijaitsee El Salvadorin San Salvadorissa. Yhtiö lentää Etelä-, Keski- ja Pohjois-Amerikkaan. Yhtiö muodostuu useista kansallisista lentoyhtiöistä, joista ainoastaan Lacsa operoi lentoja omilla lentonumeroilla.
Yhtiön muodostavat lentoyhtiöt:
Maaliskuussa 2013 TACAn laivastoon kuului yhteensä 44 konetta.


title: Kiinan Grand Prix 2006

text: Kiinan Grand Prix 2006 (virallisesti 2006 Formula 1 Sinopec Chinese Grand Prix) oli Formula 1 -kauden 2006 16. osakilpailu, joka ajettiin 29. syyskuuta–1. lokakuuta Shanghain moottoriradalla Kiinassa.


title: Kiinan Grand Prix 2006

text: Red Bull Racing -talli korvasi kauden aiemmissa kilpailuissa ajaneen itävaltalaisen Christian Klienin hollantilaisella Robert Doornbosilla. Midland teki nimen vaihdoksen ennen viikonlopun alkua, ja muutti tallin nimeksi Spyker MF1 Racing, samalla nimenvaihdos Spykeriin tarkoitti myös värien vaihtumista Midlandin punavalkoisesta oranssin ja hopean sekoitukseen.


title: Kiinan Grand Prix 2006

text: Perjantain ensimmäisissä vapaissa harjoituksissa nopeinta vauhtia piti yllä Williamsin kolmaskuljettaja Alexander Wurz.


title: Kiinan Grand Prix 2006

text: Perjantain toisissa vapaissa harjoituksissa, nopein oli jälleen Wurz. Toro Rosson kolmoskuljettaja Neel Jani jäi radan varteen harjoitusten lopussa.


title: Kiinan Grand Prix 2006

text: Lauantain kolmannet vapaat harjoitukset ajettiin kostealla radalla, mutta kuivui loppua kohden. Harjoitusten nopein oli Ferrarin Michael Schumacher.


title: Kiinan Grand Prix 2006

text: Vesisateessa ajetussa aika-ajossa ero oli murskaava, ja pudotuspelin ensimmäisen viisitoistaminuuttisen tuloksissa olivat kaikki Bridgestonen renkailla ajaneet kuljettajat peränpitäjinä. Renault-kuljettajat Alonso ja Fisichella hallitsivat kaikkia kolmea osiota, ja Alonso nappasi tallilleen sen historia viidennenkymmenennen paalupaikan, Fisichellan täydentäessä eturivin kakkospaikallaan. Pienoisena yllätyksenä kolmanteen ruutuun ajoi Hondan Rubens Barrichello, ja tämän tallikaveri Jenson Button oli neljäs. Michael Schumacher oli parhaana Bridgestone-tallin kuljettajana kuudes, kun toiseksi parasta vauhtia Bridgestoneilla piti tämän tallikaveri Felipe Massa, joka oli vasta kolmastoista. Massa, kuten myös Super Agurin Takuma Satō, kuitenkin pudotettiin lähtöruudukossa kymmenen pykälää alaspäin moottorinvaihdon seurauksena. Kolmas rangaistu kuljettaja oli Midlandin Christijan Albers, jonka kaikki ajat poistettiin, syynä auton punnitukseen tulematta jättäminen.Kuten muutamaa kilpailua aikaisemmin Unkarin Grand Prix 2006 -kilpailussa, myös Kiinassa nähtiin vesisateen ansiosta mielenkiintoinen kilpailu. Kilpailun voitto ratkaistiin maailmanmestaruudesta taistelevien Renault'n Fernando Alonson ja Ferrarin Michael Schumacherin sekä Renault'n toisen kuljettajan Giancarlo Fisichellan välillä. Renault'n ongelmien ja virheiden ansiosta suurimman osan kilpailusta Renault-kaksikon takana ajanut Schumacher onnistui kilpailun loppupuolella nousemaan kärkeen, ja ajamaa kauden seitsemännen voittonsa. Alonso oli toinen ja Fisichella kolmas. Tulos tarkoitti sitä, että Schumacher ja Alonso olivat nyt tasapisteissä MM-sarjassa, mutta koska Schumacherilla oli kaudelta seitsemän voittoa Alonson kuutta vastaan, tämä siirtyi ensimmäistä kertaa tuolla kaudella sarjan johtoon.


title: Kiinan Grand Prix 2006

text: Jo pelkät lähtöasetelmat sunnuntain kilpailuun olivat jännittävät, sillä Ferrarin, Williamsin, Toyotan, Spyker Midlandin sekä Super Agurin rengastoimittajan Bridgestonen renkaat osoittautuivat toimivan selvästi huonommin sadekelillä kuin sen kilpailijan Michelinin renkaat.


title: Kiinan Grand Prix 2006

text: Osa kuljettajista olisi halunnut lähteä kilpailuun turva-auton perässä vesisateen takia, mutta tuomaristo päätti aloittaa kilpailun normaalilla tavalla. Vesisade oli niin vähäistä, että kaikilla kuljettajilla oli allaan välikelinrenkaat. Lähtö sujui ilman suurempia vahinkoja, vaikkakin tällä kaudella ensimmäistä kilpailuaan ajanut Red Bull Racingin Robert Doornbos ja BMW Sauberin Robert Kubica osuivat toisiinsa sen verran, että Doornbos joutui tulemaan varikolle paikkailtavaksi. Näyttävimmästä lähdöstä vastasi viidennestä ruudusta startannut McLarenin Kimi Räikkönen, joka ohitti molemmat Hondat, ja oli nousta Fisichellan ohi kakkoseksi, mutta radan ulkoreunaa käyttänyt suomalainen teki pienen virheen ratkaisevalla hetkellä, ja tallikaverinsa ohittanut Button onnistui ottamaan kolmannen sijan. Kierroksen lopussa pitkällä takasuoralla Räikkönen kuitenkin ohitti Buttonin, ja alkukierrokset ajettiin järjestyksessä Alonso, Fisichella, Räikkönen, Button, Barrichello, Schumacher, Pedro de la Rosa (McLaren) ja Robertien törmäilystä hyötynyt Scott Speed (Red Bull). Alonso piti kärjessä ylivoimaista vauhtia, ja viidennellä kierroksella ero Fisichellaan oli 6 sekuntia, ja kahdeksantena olleeseen Speediin peräti 23 sekuntia. Kierroksella 7 Speed, joka ei vielä kertaakaan urallaan ole onnistunut ottamaan MM-pisteitä, joutui antautumaan BMW:n Nick Heidfeldille, jonka tallikaveri, lähdössä seitsemänneksitoista pudonnut Kubica, teki samaan aikaan hurjaa nousua häntäpäässä. Toinen hyvin sijoituksiaan parannellut oli 20. ruudusta lähtenyt Felipe Massa, joka ohitteli autoja samaa tahtia Kubican perässä. Muita myöhempään varikkopysähdyksensä tehnyt Red Bull –kuljettaja David Coulthard taas vastasi ruuhkan syntymisestä kymmenennen sija huonommalle puolelle. Skotti johti pitkään neljän auton letkaa, jossa nähtiin yksi kilpailun viihdyttävimmistä taisteluista, kun nuori Williams-kuljettaja Nico Rosberg yritti monen kierroksen ajan ohittaa kokenutta Coulthardia, siinä kuitenkaan onnistumatta. Kärjessä Schumacher paranteli asemiaan ohittamalla molemman Hondat. Kierroksella 12 Renault'n ylivoima järkkyi, kun Räikkönen ohitti Fisichellan nousten kakkoseksi. Suomalainen takoi jopa kilpailun nopeimman kierroksen jahdatessaan Alonsoa, mutta kierroksella 18 matkanteko jäi kesken moottoriongelmien vuoksi.


title: Kiinan Grand Prix 2006

text: Ensimmäinen suunniteltu varikkopysähdys nähtiin kierroksella 15, kun Jenson Button tuli sisään tankkaukseen ja vaihtamaan alleen uudet välikelinrenkaat. Samalla kierroksella Alonso teki ajovirheen radan ensimmäisessä mutkassa, ajautui ulos radalta ja menetti neljä sekuntia kierroksellaan. Vettä ei enää satanut ja radalla alkoi jo näkyä kuivaa ajouraa. Yksi toisensa jälkeen kuljettajat tulivat varikolle, mutta ainoastaan Kubica otti riskin ja vaihtoi välikelinrenkaat kuivankelinrenkaisiin. BMW kuitenkin oli hätäillyt päätöksessään, sillä suurimmaksi osaksi märän radan ensimmäisessä mutkassa puolalainen joutui ajamaan niin hitaasti, että peräti kolme autoa tuli hänestä heittämällä ohi. Kubica pyörähti samalla kierroksella peräti kahdesti, ja suuntasi saman tien takaisin varikolle vaihtamaan alleen uudelleen välikelinrenkaat. Samalla myös kärjessä ajavalla Alonsolla oli ongelmia. Espanjalaisen kierrosajat olivat yhtäkkiä kolme sekuntia takana tulevia Fisichellaa ja Schumacheria hitaampia. Kilpailun jälkeen Alonso selitti hitauden johtuneen välikelinrenkaista, jotka eivät enää toimineet kuivuneella radalla. Johto vaihtui kierroksella 29, kun Fisichella ohitti tallikaverinsa takasuoralla. Hetkeä myöhemmin myös Schumacher tuli Alonsosta helponnäköisesti ohi. Radalla näkyi nyt jo selvä kuiva ajoura, ja kierroksen 30 paikkeilla kuljettajat tulivat yksi toisensa jälkeen varikolle vaihtamaan kuivankelinrenkaita. Kärkikolmikosta Alonso teki pysähdyksensä ensimmäisenä. Renault'n varikkotiimillä oli kuitenkin ongelmia saada auton oikeaa takarengasta kiinni, ja espanjalainen seisoi varikolla lähes 20 sekuntia. Hän palasi takaisin radalle kuudentena, ja nousi muiden varikkopysähdysten jälkeen takaisin kolmanneksi. Muutamaa kierrosta Alonsoa myöhemmin tuli kärkikaksikko varikolle peräkkäisillä kierroksilla järjestyksessä Schumacher, Fisichella. Fisichellan tullessa ulos varikolta hän ajautui ensimmäisessä mutkassa pitkälle ulos kuivalta ajouralta, ja Schumacherin onnistui ohittaa italialainen. Kärjen järjestys oli nyt Schumacher, Fisichella, Alonso, Heidfeld, Barrichello, Button, de la Rosa, Coulthard. Jos tässä järjestyksessä olisi maaliin tultu, olisi Schumacher siirtynyt MM-sarjan johtoon kahden pisteen erolla Alonsoon, joten oli selvää että Fisichella päästäisi Alonson ohitseen, jolloin pisteet olisivat tasan. Kierroksella 49 näin myös kävi.


title: Kiinan Grand Prix 2006

text: Muiden pistesijojen osalta kilpailu oli kuitenkin vielä täysin kesken. Kilpailun mittaan lähemmäs pistesijoja noussut Massa yritti kierroksella 44 takasuoran päässä kahdeksantena olleen Coulthardin ohi, mutta tiukkaan neulansilmään käännettäessä autojen etupyörät osuivat toisiinsa, ja Massan kilpailu päättyi ripustuksen hajotessa kelvottomaksi. Myös Coulthardin auto kärsi samanlaisia vaurioita, ja skotti joutui luovuttamaan viimeisen pistesijan Williamsin Mark Webberille yhdeksän kierrosta ennen maalia. Suurin draama oli silti vielä näkemättä. Honda-kaksikko Barrichello-Button taisteli pitkään viidennestä sijasta, kunnes Button ajautui leveäksi nopeassa kymmenennessä mutkassa, ja de la Rosa pääsi tästä ohi. Viisi kierosta myöhemmin Button otti paikkansa takaisin. Vesisade alkoi taas, ja aina 15:nneksi asti pudonnut Speed pyörähti samassa kymmenennessä mutkassa. Sade oli kuitenkin vähäistä, eikä kukaan enää tullut vaihtamaan renkaitaan. Kierroksella 53 Christijan Albers ei huomannut sinisiä lippukuvake|MASja, ja takana ajanut Heidfeld hermostui hollantilaiseen. Kun BMW-kuljettaja viimein pääsi Midlandin ohi, hän ajautui ulos radalta ja Albers ohitti hänet. Heidfeld menetti useita sekunteja, ja Barrichellon johtama letka sai häntä merkittävästi kiinni. Kierroksella jääneistä ei kuitenkaan vieläkään ollut päästy kokonaan eroon, sillä viimeisen kierroksen alussa 14:ntenä ajanut Super Agurin Takuma Satō teki käsittämättömän ratkaisun ja kiilasi radan kakkosmutkaan tultaessa suoraan Heidfeldin eteen aiheuttaen ruuhkan takana tuleville. Rytäkässä Button pääsi ohi Barrichellosta. Japanilainen oli joukon edessä vielä pitkän takasuoran päässäkin, jossa tuloslista heitti häränpyllyä. Satōn hidastellessa edessä joutui neljäntenä ollut Heidfeld jarruttamaan rajusti, jolloin takana seurannut Barrichello törmäsi saksalaiseen ja menetti etusiipensä. Onnekkain kaikista oli Button, joka onnistui välttämään osumat ja ajamaan muiden ohi helposti neljänneksi. De la Rosakaan ei kolaroinut, mutta hän ajautui ulos radalta väistäessään pyörähtänyttä Heidfeldia. De la Rosa oli viides, Barrichello kuudes, ja takaripustus hajonneena maalin nilkuttanut Heidfeld seitsemäs. Kaukana heidän takanaan Webber ajoi kahdeksanneksi.


title: Kiinan Grand Prix 2006

text: Kilpailun jälkeen Christijan Albers sai 25 sekunnin aikarangaistuksen ja Takuma Satō hylättiin. Molempien rangaistusten syynä oli sinisten lippujen huomioimatta jättäminen.


title: AirMadrid

text: Air Madrid oli Madridissa kotikenttäänsä pitävä lentoyhtiö. Yhtiö perustettiin vuonna 2003, ja se aloitti lennot Latinalaiseen Amerikkaan toukokuussa 2004. Vuonna 2005 yhtiö aloitti lennot mm. Lontooseen, Milanoon, Roomaan sekä Tel Aviviin erityisesti tarjotakseen jatkoyhteyksiä kaukolennoillensa. Syyskuusta 2006 lähtien yhtiö kärsi epätavanomaisen pitkistä myöhästymisistä ja peruutuksista. Espanjan suurimman sanomalehden, El Paísin, mukaan myöhästymiset johtuivat Espanjan ilmailuviranomaisten kiellosta käyttää tiettyjä lentokoneita heikon kunnossapidon takia. "Dirección General de Aviación Civil" on suosittanut yhtiön lentojen rajoittamista tai toimiluvan peruuttamisa kokonaan. Yhtiö lopetti 15.12.2006 lentotoimintansa ja 16.12.2006 espanjalaiset viranomaiset peruuttivat yhtiön toimiluvan.


title: Harlond

text: J. R. R. Tolkienin fiktiivisessä Keski-Maassa Harlond (sindaria, ) tarkoittaa kahta eri paikkaa:


title: Harlond

text: 1. Eteläinen satama Lunin lahdella Harmaiden Satamien lähellä Eriadorissa.


title: Harlond

text: 2. Minas Tirithin satama, joka sijaitsee Anduinin länsipuolella etelään kaupungista. Vaikkakaan Tolkien ei sitä mainitse, Barbara Strackeyn kirja Journeys of Frodo paikantaa satama Rammas Echorin ulkopuolelle, koska se olisi muutoin aiheuttanut katkoksen kaupungin suojiin. (Joka tapauksessa Rammar Echor jatkuu Anduiniin vain Osgiliathissa, ja sataman olisi pakko olla etelään rauniokaupungista.


title: Petrobras

text: Petrobras (Petróleo Brasileiro S.A.) on brasilialainen valtio-omisteinen öljy-yhtiö, jonka pääkonttori sijaitsee Rio de Janeirossa. Yhtiö perustettiin 1953 Getúlio Vargasin toimiessa presidenttinä. Vaikka yhtiö menetti monopolinsa 1990-luvun lopulla, se on yhä merkittävä toimija alalla yli kahden miljoonan barrelin päivätuotannollansa. Lisäksi yhtiö omistaa mm. öljynjalostamoja ja -tankkereita.


title: J. B. M. Hertzog

text: James Barry Munnik Hertzog (3. huhtikuuta 1866 Wellington, Kapmaa – 21. marraskuuta 1942 Pretoria) oli eteläafrikkalainen sotilas ja poliitikko, joka toimi Etelä-Afrikan unionin pääministerinä vuosina 1924–1939. Hän perusti vuonna 1915 afrikaanerinationalistisen Kansallispuolueen.


title: J. B. M. Hertzog

text: Hertzog oli syntyjään Kapmaan hollantilainen ja sukujuuriltaan saksalainen. Hän opiskeli lakitiedettä Victoria Collegessa Stellenboschissa ja Amsterdamin yliopistossa Hollannissa. Valmistuttuaan vuonna 1892 hän toimi kolme vuotta lakimiehenä Pretoriassa Transvaalissa, minkä jälkeen hänet nimitettiin tuomariksi Oranjen vapaavaltion ylioikeuteen. Toisen buurisodan aikana hän liittyi Oranjen armeijaan ja kohosi vuonna 1900 sen apulaiskomentajaksi. Hän oli mukana pitkään jatkuneessa sissisodassa ja allekirjoitti vastentahtoisesti Vereenigingin rauhansopimuksen vuonna 1902. Hän lähti muutamaa vuotta myöhemmin politiikkaan perustamalla "Orangia-Unie" (Oranjen liitto) -nimisen puolueen.


title: J. B. M. Hertzog

text: Kun Iso-Britannia myönsi siirtomaakseen alistamalleen Oranjejoen siirtokunnalle vuonna 1907 itsehallinnon, Hertzogista tuli sen ensimmäinen oikeus- ja opetusministeri. Hän oli mukana laatimassa Etelä-Afrikan unionin perustuslakia. Unionin perustamisen jälkeen vuonna 1910 sen ensimmäinen pääministeri Louis Botha otti hänet oikeusministeriksi hallitukseensa. Botha ja Hertzog ajautuivat pian erimielisyyksiin, sillä Botha pyrki sovintoon Ison-Britannian ja Etelä-Afrikan brittiläisen vähemmistön kanssa, kun taas Hertzog halusi vapauttaa Etelä-Afrikan vieraasta vallasta ja säilyttää afrikaanerit ja britit selkeästi erillisinä kansallisuuksina. Hertzogin pyrkimys nostaa afrikaansin kieli englannin rinnalle koululaitoksessa ja hallinnossa vaaransi Bothan maltillisen sovintopolitiikan. Vuonna 1912 pitämissään puheissa Hertzog hahmotteli poliittiset periaatteensa, ”Etelä-Afrikka ensin” ja ”kahden virtauksen politiikka”, joista jälkimmäinen tarkoitti brittiläisen ja afrikaaneriväestön rinnakkaista ja itsenäistä kehitystä.


title: J. B. M. Hertzog

text: Botha kokosi joulukuussa 1912 uuden hallituksen ilman Hertzogia. Afrikaanerinationalistit kerääntyivät Hertzogin ympärille ja hänen johdollaan perustettiin vuonna 1914 Kansallispuolue, joka asettui vastustamaan Bothan päätöstä viedä Etelä-Afrikka ensimmäiseen maailmansotaan Ison-Britannian rinnalle. Hertzog ei asettunut avoimesti tukemaan syksyn 1914 aseellista kapinaa. Hän jatkoi näkyvästi oppositiossa myös Jan Smutsin tultua pääministeriksi.


title: J. B. M. Hertzog

text: Vuoden 1922 Witwatersrandin alueen työlevottomuuksien jälkeen pääosin englanninkielinen Työväenpuolue muodosti liiton Kansallispuolueen kanssa. Tämän liittouman menestys vuoden 1924 parlamenttivaaleissa nosti Hertzogin Etelä-Afrikan pääministeriksi. Hertzogin hallitus muun muassa antoi afrikaansille virallisen kielen aseman ja otti käyttöön Etelä-Afrikan unionin lipun. Hertzogin tukema, vuonna 1931 voimaan astunut Westminsterin säädös antoi Etelä-Afrikalle käytännössä täyden itsenäisyyden siirtomaavallasta. Hertzogin hallinnon on sanottu myös luoneen pohjan myöhempien vuosikymmenien apartheid-politiikalle. Hertzog pelkäsi maan mustan enemmistön ja englanninkielisen valkoisten sisäisen vähemmistön voivan liittoutua afrikaanereita vastaan, joten hän pyrki vahvistamaan rotuerottelua ja pitämään mustat kaiken päätösvallan ulkopuolella. Kapmaassa osalla mustasta väestöstä oli ollut äänioikeus, mutta Hertzogin hallitus lakkautti sen. Teollisuuden työpaikat pyrittiin varaamaan vain valkoisille ja heimoreservaatteja lisättiin.


title: J. B. M. Hertzog

text: 1930-luvun laman aikana Hertzogin talouspolitiikka epäonnistui, joten vuonna 1933 hän joutui muodostamaan koalitiohallituksen pääkilpailijansa Jan Smutsin kanssa. Seuraavana vuonna heidän puolueensakin yhdistyivät uudeksi Yhtyneeksi puolueeksi. Afrikaanerinationalistien jyrkin siipi perusti tämän jälkeen ”Puhdistetun kansallispuolueen” Daniel F. Malanin johdolla. Yhtynyt puolue sai suuren voiton vuoden 1938 vaaleissa, mutta kysymys Etelä-Afrikan suuntautumisesta suursodan puhjetessa Euroopassa jakoi puolueen. Hertzog vaati puolueettomuutta, Smuts Ison-Britannian tukemista. Kolme päivää toisen maailmansodan puhkeamisen jälkeen syyskuussa 1939 parlamentti hylkäsi hallituksen esityksen puolueettomusjulistuksesta, jolloin Hertzog erosi pääministerin tehtävästä ja Smuts muodosti uuden hallituksen.


title: J. B. M. Hertzog

text: Palattuaan oppositiojohtajaksi Hertzog teki sovinnon Malanin kanssa ja he perustivat ”Uudelleenyhtyneen kansallispuolueen”. Se kuitenkin ajautui pian hajaannukseen, kun Malanin ryhmän äärinationalistit hylkäsivät puoluekokouksessa Hertzogin ohjelman, joka perustui edelleen afrikaansin ja englannin kielen tasa-arvoisuuteen. Hertzog vetäytyi politiikasta vuonna 1940. Hieman ennen kuolemaansa hänet houkuteltiin vielä uuteen Afrikaaneripuolueeseen, mutta hänen kansallissosialismia myötäilleet viimeiset puheensa eivät saaneet enää kannatusta keneltäkään.


title: Eriador

text: Eriador on suuri fiktiivinen alue J. R. R. Tolkienin luomassa Keski-Maassa. Toisella Ajalla ja mahdollisesti paljon aiemmin se oli lähinnä metsää, mutta Dúnedain kaatoivat suurimman osan metsästä rakentaakseen niistä veneitä. Suurin osa Eriadorista kuului Kolmannen Ajan alussa Arnorin kuningaskuntaan, mutta jakautui myöhemmin Rhudaurin, Arthedainin ja Cardolanin kilpaileviin kuningaskuntiin. Kontu kuuluu entiseen Arthedainin kuningaskuntaan ja Brii ja sen viereiset kylän sijaitsevan entisen Cardolanin rajan vieressä. Muita tärkeitä paikkoja Eriadorissa ovat Rivendell sekä hylätyt kuningaskunnat Eregion ja Angmar.


title: Eriador

text: Sormuksen Sodan aikaan Eriador oli enimmäkseen autio Kontua, Briitä sekä Rivendelliä lukuun ottamatta.


title: Eriador

text: Eriadorin rajat ovat:Tärkeitä jokia Eriadorissa ovat Luni (sindariksi Lhûn), Rankkivuo (Baranduin) sekä Harmaavirta (Gwathlo).


title: Pohja (Seinäjoki)

text: Pohja on yksi Seinäjoen kaupunginosista ja osa Kantakaupungin suuraluetta. Kaupungin kasvun myötä Pohja on kehittynyt melko keskeisellä paikalla olevaksi kaupunginosaksi. Seinäjoen keskustasta kaupunginosan erottaa VR:n ratapiha, muualla kaupunginosa rajoittuu Kuortaneentiehen ja Hyllykallioon.


title: Pohja (Seinäjoki)

text: Sijainti Seinäjoen keskustan ja Hyllykallion välissä on etäisyyksiltään edullinen, mutta samalla rauhallinen. Pohjan ydinalue on vanhaa omakotiasutusta ja se on yhä hyvin puistomainen. Sen oheen on rakennettu rivi- ja kerrostaloja. Ympärillä on teollisuus- ja liikekortteleita. Useat kadut ovat saaneet nimensä Kalevalan mukaan kuten Sammonkatu ja Louhenkatu. Pienempiä katuja nimitetään soliksi kuten Vipusensola, Ainonsola, Lemminkäisensola ja Joukahaisensola.


title: Pohja (Seinäjoki)

text: Pohjassa sijaitsee Seinäjoen ravirata, jonka yhteydessä on ravien lisäksi hevosten valmennustoimintaa ja vilkasta ratsastustoimintaa.


title: Pohja (Seinäjoki)

text: Pohjassa sijaitsee Päivölän kauppakeskittymä, jossa avattiin vuonna 2011 K-Citymarket ja vuotta myöhemmin Tokmanni. Kauppakeskittymä kasvoi hyvin nopeasti ja nykyisin alueella sijaitsevat myös Minimanin, Bilteman ja Lidlin myymälät.


title: Raiden

text: Raiden tarkoittaa seuraavia asioita:


title: Soweton mellakat

text: Soweton mellakat olivat vuonna 1976 Johannesburgin Soweton townshipissa syttyneitä mellakoita, jotka aiheutuivat Etelä-Afrikan apartheid-hallinnon suunnitelmasta ryhtyä käyttämään afrikaansia tasaveroisesti bantuopetuksessa englannin rinnalla. Mustien eteläafrikkalaisten mielessä afrikaans liittyi maan sortojärjestelmään. Soweton mellakat olivat alkuna toiseksi viimeiselle merkittävälle apartheidin vastaiselle joukkotoiminnalle. Nykyään Soweton mellakoiden alkamisen muistopäivä 16. kesäkuuta on Etelä-Afrikassa yleinen vapaapäivä, ”Nuorison päivä” ().


title: Soweton mellakat

text: 16. kesäkuuta 1976 sadat lukiolaiset Sowetossa lähtivät mielenosoitusmarssille koulultaan kohti alueen jalkapallostadionia vastalauseena afrikaansinkielistä opetusta vastaan. Alueelle kerääntyi pian suuri joukko poliiseja, jotka alkoivat tulittaa oppilaita ja heittää kyynelkaasukranaatteja. Uutinen 13-vuotiaan oppilaan Hector Pietersonin kuolemasta levisi nopeasti, kun johannesburgilaisen "The World" -sanomalehden valokuvaajan Sam Nziman kuva kuolettavasti haavoittunutta Pietersonia kantaneesta oppilaasta, jonka vierellä juoksi tämän sisar Antoinette, julkaistiin ympäri maailmaa.


title: Soweton mellakat

text: Pian oppilaat ja muut Soweton asukkaat hyökkäsivät hallintorakennuksia vastaan ja polttivat muun muassa erään virastorakennuksen. Poliisien tulituksessa kuoli ainakin kolme mielenosoittajaa ja toistakymmentä haavoittui. Hallitus sulki seuraavana päivänä kaikki alueen koulut ja laittoi maan armeijan hälytystilaan. Soweton mielenosoitukset levisivät nopeasti koko maahan ja nuorten opiskelijoiden aktiivisuus herätti henkiin myös vanhemman väestön vastarinnan. Afrikkalaisten kaupunkialueella ihmiset ryhtyivät järjestäytymään poliittisesti samalla tavoin kuin 1950-luvun vastarintakampanjoiden aikana. Mellakoiden jälkeen sadat nuoret afrikkalaiset pakenivat naapurimaihin ilmoittautuen PAC:n ja ANC:n sissisotilaskoulutukseen.


title: Soweton mellakat

text: Soweton mellakoiden väkivaltainen tukahduttaminen herätti myös kansainvälistä huomiota. YK:n yleiskokous oli jo vuonna 1962 tuominnut apartheid-järjestelmän ja vuonna 1963 turvallisuusneuvosto oli asettanut Etelä-Afrikan vapaaehtoiseen aseidenvientikieltoon. Mellakoiden jälkeen turvallisuusneuvosto muutti aseidenvientikiellon pakolliseksi kaikille YK:n jäsenvaltioille. Maailmalla syntyi myös voimakkaita kansanliikkeitä painostamaan yrityksiä lopettamaan liiketoiminnan Etelä-Afrikassa. Myös eteläafrikkalaiset urheilijat suljettiin pian kansainvälisten kilpailujen ulkopuolelle ja eteläafrikkalaista kulttuuria ja turismia ryhdyttiin boikotoimaan laajasti.


title: Brii

text: Brii () on kylä J. R. R. Tolkienin luomassa fiktiivisessä Keski-Maassa. Se sijaitsee Eriadorissa, itään Konnusta ja on sanottu, että inspiraationa Briille on toiminut Buckinghamshiren kylä Brill, jossa Tolkien kävi säännöllisesti Oxfordin alkuaikoinaan. Oletettavasti Tolkien myös asui Brillissä.


title: Brii

text: Brii oli jo hyvin vanha asumus Eriadorissa Kolmannen Ajan aikaan, mutta sitä hallinneen Cardolanin kuningaskunnan, romahduksen myötä Brii jatkoi menestystään ilman mitään keskusjohtoa tai hallintoa monien vuosisatojen ajan.


title: Brii

text: Sormuksen sodan aikaan Brii oli kaikkein läntisin ihmisten asutuskeskus ja se oli yksi vain kolmesta tai neljästä asutuskeskuksesta koko Eriadorissa.


title: Brii

text: Suoraan lähteen Briistä olivat Hautakerot sekä Vanha Metsä. Brii oli tärkein kylä Briimaassa, joka oli pieni metsäinen alue pohjois-eteläsuunnassa kulkevan Vihertien ja itä-länsisuuntaisen tien risteyksessä Eriadorissa. Briimaa oli ainoa paikka Keski-Maassa, jossa ihmiset ja hobitit asuivat yhdessä.


title: Brii

text: Kirjassa Taru sormusten herrasta Frodo tapasi Konkarin (Aragorn) Briin suurimmassa ja suosituimmassa majatalossa, Pomppivassa Ponissa.


title: Brii

text: Brii on myös paikka, jossa Gandalf Harmaa ja Thorin Tammikilpi tapasivat ennen kirjan Hobitti tapahtumia. Molemmat ajattelivat samaa ongelmaa, lohikäärme Smaugia Ereborissa.


title: Näytteenotto- ja pitopiiri

text: Näytteenotto- ja pitopiiriä (engl. "Sample and Hold") käytetään elektroniikassa tallentamaan muuttuvan jännitteen tai signaalin hetkellisarvo. Tämä toteutetaan yleensä varaamalla kondensaattori tahdistussignaalin määräämällä hetkellä näytteistettävän signaalin hetkelliseen jännitearvoon. Kondensaattori toimii tämän jälkeen pitopiirinä, jossa mittausarvo pysyy vakiona seuraavaan näytteenottoon saakka.


title: Näytteenotto- ja pitopiiri

text: Näytteenotto- ja pitopiiriä käytetään hyväksi esimerkiksi muunnettaessa analoginen signaali digitaaliseksi eli suoritettaessa signaalin A/D-muunnos. Kondensaattoriin lataushetket määrittävät näytteenottotaajuuden ja muunnoksen tarkan ajoituksen riipumatta varsinaiseen muunnokseen kuluvasta ajasta. Pitopiirin ansiosta varsinaisen muunnososan näkemä signaali ei myöskään muutu muunnoksen aikana.


title: Siirtomaavallan purkautuminen

text: Siirtomaavallan purkautuminen eli dekolonisaatio tarkoittaa Euroopan valtioiden muualla maailmassa omistamien siirtomaiden itsenäistymistä. Siirtomaiden itsenäistyminen tapahtui useassa vaiheessa. Yhdysvallat itsenäistyi jo vuonna 1776, ja suurin osa Latinalaisen Amerikan valtioista 1800-luvun aikana. Aasian ja Afrikan siirtomaiden itsenäistyminen alkoi pääosin toisen maailmansodan jälkeen ja huipentui 1950–1960-luvuilla. Jotkin entiset siirtomaat kuuluvat yhä entisiin emämaihinsa niin sanottuina merentakaisina alueina, kuten esimerkiksi Ranskan Guayana.


title: Siirtomaavallan purkautuminen

text: Kansallisuusaate kasvoi Amerikan siirtomaissa 1700- ja 1800-luvuilla. Siirtomaiden tyytymättömyys isäntävaltioihin aiheutti lukuisia kapinoita. Niin kutsutut Bostonin teekutsut vuonna 1775 käynnistivät Amerikan vallankumouksen, jossa Yhdysvallat syntyi voitettuaan Ison-Britannian Yhdysvaltain vapaussodassa 1783. Kanadassa siirtomaavallan purkautuminen tapahtui ranskalaisten siirtokuntien jäädessä häviölle briteille, muodollisesti Kanadaa johtaa edelleen Britannian lähettämä kenraalikuvernööri.


title: Siirtomaavallan purkautuminen

text: Haitilla mustat orjat nousivat kapinaan Ranskan vallankumouksen heikentämää miehittäjää vastaan. Tämä johti saaren mustat vallankumoukseen ja saari itsenäistyi 1804. Vastatoimena Napoleon lähetti kymmeniä tuhansia sotilaista miehittämään Haiti uudestaan, epäonnistuen tässä. Länsimaat asettivat Haitin vuosikymmeniksi saartoon ja Ranska vaati ja sai satojen miljoonien dollareiden (1800-luvun rahan arvossa) korvaukset laskemistaan menetyksistä. Haitin joukot auttoivat muuta Etelä-Amerikkaa aloittamaan vapaustaistelunsa eurooppalaista kolonialismia vastaan.


title: Siirtomaavallan purkautuminen

text: Espanjan siirtokuntien vapaustaistelu kasvoi Etelä-Amerikan itsenäisyyssodiksi vuosina 1808–1825 ja Meksikon vapaussodaksi vuosina 1810–1821, mitkä sodat päättivät Espanjan siirtomaavallan Amerikassa. Brasiliassa kansallismieliset nousivat kapinaan ja Portugalin kuninkaan poika Pedro I tuki heitä. Brasilia itsenäistyi 1822 ja Pedro I:stä tuli Brasilian keisari. Kaikissa Etelä-Amerikan maissa valta on 1900-luvun loppuun asti pysynyt valkoisella vähemmistöllä. Vasta 2000-luvulla alkuperäisamerikkalaisia on noussut maiden johtoon.


title: Siirtomaavallan purkautuminen

text:
Tämä on luettelo 1900-luvulla itsenäistyneistä siirtomaista
Yhdysvallat oli jo luopunut siirtomaistaan, kuten Filippiineistä. Samaa vaadittiin Britannialta muun muassa Intiassa. Aluksi brittihallinto ei halunnut luopua maasta, mutta Mahatma Gandhin johtama itsenäissyysliike ja sen järjestämä passiivinen vastarinta johtivat lopulta vuonna 1947 brittien vetäytymiseen ja Intian ja Pakistanin itsenäistymiseen.


title: Siirtomaavallan purkautuminen

text: Ranska halusi palauttaa valtansa Japanin siltä viemiin Kaukoidän siirtomaihin, mikä johti vuonna 1946 Indokiinan sotaan, jossa Ranskan sotatoimien päärahoittajana toimi Yhdysvallat. Sota päättyi vuonna 1954 Ranskan tappioon ja entisen Indokiinan alueelle kolmesta eri kansasta syntyi kolme "uutta" valtiota: Laos, Vietnam ja Kambodža. Vietnamin yhdistyminen vei vielä 20 vuotta sotaa Yhdysvaltoja vastaan, jossa sodassa kuoli noin viisi miljoonaa vietnamilaista. Yhdysvaltojen vastarinta levitti sodan kaikkiin kolmeen maahan.


title: Siirtomaavallan purkautuminen

text: Oseaniassa siirtomaavallan purkautumista tapahtui Australian ja Uuden-Seelannin itsenäistyessä. Tyynenmeren saarivaltioista osa on edelleen alueen ulkopuolisten maiden vallassa.


title: Siirtomaavallan purkautuminen

text: Tämä on luettelo 1900-luvulla itsenäistyneistä siirtomaista


title: Siirtomaavallan purkautuminen

text: Ensimmäisen maailmansodan seurauksena Saksa menetti siirtomaansa Afrikassa, mutta ne siirtyivät Kansainliiton kautta lähinnä Britannian alusmaiksi (esim. Namibia ja Tanganjika). Suuri talouslama heikensi Euroopan maiden kykyä pitää siirtomaansa valtansa alla niiden kansojen siirtyessä eri asteiseen vastarintaan pyrkimyksenä vapautua eurooppalaisesta kolonialismista.


title: Siirtomaavallan purkautuminen

text: Ennen toista maailmansotaa itsenäisiä valtioita Afrikassa olivat vain Liberia, Egypti, Etiopia ja Etelä-Afrikka. Näistä Liberia oli Yhdysvalloista muuttaneiden entisten mustien orjien alue, jossa tulokkaat ottivat vallan maan alkuperäisasujilta muuttaen maan kielen ja kansakunnan nimen. Westminsterin säädöksellä Britannia julisti eräitä siirtomaitaan vapaaksi vuonna 1931, muun muassa Etelä-Afrikka sai näin muodollisen itsenäisyyden ilman omaa toimintaa vapauden saamiseksi. Egypti tuli muodollisesti itsenäiseksi vuonna 1922, mutta eli käytännössä brittien miehittämänä ja ohjaamana Nasserin hallintoon asti. Etiopia on käytännössä ainoa Afrikan valtio, joka ei joutunut alistumaan eurooppalaiselle kolonialismille, tosin Italia pystyi 1800-luvun lopun Etiopian valloitusyritystensä epäonnistumisen "korjaamisena" moderneilla aseilla miehittämään maa 1940-luvulla viideksi vuodeksi.


title: Siirtomaavallan purkautuminen

text: Siirtomaiden vapautuminen Afrikassa alkoi toisen maailmansodan jälkeen vuonna 1951, kun Libya itsenäistyi. Seuraavana itsenäistyi Kultarannikko vuonna 1957, jonka nimi muuttui Ghanaksi. Nigeria itsenäistyi 1960, Sierra Leone ja Tanganjika vuonna 1961 myöhemmin Tansania. Uganda itsenäistyi vuonna 1962, Kenia vuonna 1963, Malawi ja Zambia vuonna vuonna 1964, Gambia vuonna 1965, Lesotho ja Botswana 1966 sekä Swazimaa 1968. Vapautuminen ei kaikissa maissa sujunut ongelmitta kuten Belgian Kongossa, jossa puhkesi kuuden vuoden sota ja Nigeriassa jossa alkoi Biafran sota. Viimeisinä itsenäistyivät Gunnea-Bissau 1974, Mosambik 1975, Angola 1975 jossa syttyi sisällissota, Djibouti 1977, Zimbabwe 1980, Namibia 1990 sekä Eritrea 1993.


title: Siirtomaavallan purkautuminen

text:
Tämä on luettelo 1900-luvulla itsenäistyneistä siirtomaista
Ei-itsenäiset entiset siirtomaat joilla on erityisaseman osa


title: Viimapää

text: Viimapää (sindariksi Amun Sûl) on kukkula J. R. R. Tolkienin luomassa fiktiivisessä Keski-Maassa. Viimapää on eteläisin Viimavaarat nimisestä kukkulajonosta Arnorissa. Se sijaitsee Suuren idäntien pohjoispuolella noin puolessavälissä Kontua ja Rivendelliä.


title: Viimapää

text: Kukkula on noin 300 metriä ympäröivää maata korkeammalla ja siellä sijaitsi vartiotorni Arnorin kuningaskunnan aikoihin. Vahtitorni ja linnoitukset poltettiin ja tuhottiin vuonna 1409 Kolmatta Aikaa, mutta sen yläosa on edelleen tasainen ja sitä ympäröi kivikehä. Huipulta johtaa pohjoiseen vuoriston linnoitukset yhdistävä polku. Alun perin tornissa oli yksi seitsemästä Palantíristä.


title: Viimapää

text: Teoksessa "Taru sormusten herrasta" kerrotaan, kuinka Frodo haavoittui Viimapäällä vakavasti. Pakomatkalla Briistä Konkari ja hobitit välttelivät päätietä ja lähestyivät Viimapäätä pohjoisesta. Huipulla he löysivät viestin Gandalfilta ja huomasivat lähestyvät Sormusaaveet. Yön laskeuduttua Sormusaaveet hyökkäsivät heidän leiriinsä ja niiden johtaja pisti Morgulin terällä Frodoa olkapäähän. Vaikka muut seurueen jäsenet saivat ajettua Sormusaaveet pois, olkapäässä oleva aseen terä ajautui kohti Frodon sydäntä ja oli koitua hänelle kohtalokkaaksi.


title: Murtoluku

text:
Murtoluku on kahden kokonaisluvun osamääräksi kirjoitettu luku. Murtoluvut kirjoitetaan muodossa
formula_1
tai "". Murtoluvuissa jaettavaa ("m") sanotaan "osoittajaksi" ja jakajaa ("n") nimittäjäksi. Kaikki rationaaliluvut voidaan esittää murtolukuina, eli murtoluku on eräs rationaaliluvun esitystapa.


title: Murtoluku

text: Murtolukua, jonka osoittaja on itseisarvoltaan pienempi kuin nimittäjä, sanotaan "varsinaiseksi murtoluvuksi". Päinvastaisessa tapauksessa on kyseessä "epämurtoluku". Jokainen positiivinen varsinainen murtoluku on arvoltaan pienempi kuin 1, epämurtoluku taas suurempi kuin 1. Jos osoittaja ja nimittäjä ovat yhtä suuret, murtoluku on arvoltaan tasan 1. Murtoluvun käänteisluku saadaan vaihtamalla sen osoittaja ja nimittäjä keskenään. Esimerkiksi luvut formula_2 ja formula_3 ovat toistensa käänteislukuja. Varsinaisen murtoluvun käänteisluku on siis epämurtoluku ja päinvastoin. Luvun ja sen käänteisluvun tulo on 1.


title: Murtoluku

text: Lukua 1 suuremmat rationaaliluvut ilmaistaan usein myös ns. "sekalukuina" eli kokonaisluvun ja varsinaisen murtoluvun summana; tällöin kuitenkin yhteenlaskumerkki (+) jätetään merkitsemättä. Esimerkiksi luku formula_3 on sekalukuna formula_5.


title: Murtoluku

text: "Yksikkömurtoluvuiksi" kutsutaan murtolukuja, joiden osoittaja on 1. Suomen kielessä yksikkömurtolukujen nimet muodostetaan lisäämällä nimittäjää vastaavan järjestyslukusanan jälkeen sana -osa. Esimerkiksi formula_6 on kolmasosa (tai yksi kolmasosa). Pieniä nimittäjiä vastaaville yksikkömurtoluvuille käytetään myös nimityksiä, joissa nimittäjää vastaavaan kardinaalilukusanaan lisätään johdin "-nnes", esimerkiksi formula_6 on "kolmannes". Luku formula_8 on kuitenkin nimeltään "puoli".


title: Murtoluku

text: Muut murtoluvut lausutaan sanomalla ensin osoittaja, sen jälkeen nimittäjää vastaava yksikkömurtoluku partitiivimuodossa. Esimerkiksi formula_9 on "kaksi kolmasosaa" eli "kaksi kolmannesta".


title: Murtoluku

text: Monissa muissa kielissä, esimerkiksi englannissa, yksikkömurtolukujen niminä (kun nimittäjä on vähintään 3) käytetään vastaavia järjestyslukusanoja sellaisenaan.


title: Murtoluku

text: Murtoluvun arvo ei muutu, jos sen osoittaja ja nimittäjä kerrotaan samalla luvulla. Tällaista murtoluvun muuntamista toiseen muotoon sanotaan laventamiseksi ja kerrointa "laventajaksi". Murtoluvun arvo ei myöskään muutu, jos sen osoittaja ja nimittäjä jaetaan samalla luvulla. Tällaista muuntamista sanotaan supistamiseksi ja lukua, jolla ne jaetaan, "supistajaksi".


title: Murtoluku

text: Murtoluvun määritelmän mukaan osoittaja ja nimittäjä tulee olla kokonaislukuja. Siksi murtoluku voidaan supistaa vain luvulla, joka on osoittajan ja nimittäjän yhteinen tekijä.


title: Murtoluku

text: Tavallisimmin tällainen murtoluku supistetaan niiden suurimmalla yhteisellä tekijällä. Esimerkiksi murtoluku formula_10 voidaan supistaa muotoon formula_9, koska lukujen 8 ja 12 suurin yhteinen tekijä on 4. Murtoluku saadaan siten "sievimpään muotoonsa" eli murtoluvun osoittaja ja nimittäjä ovat mahdollisimman pienet kokonaisluvut.


title: Murtoluku

text: Kun murtolukuja vertaillaan tai niitä lasketaan yhteen, ne lavennetaan "samannimisiksi", toisin sanoen siten, että murtoluvuilla on "yhteinen nimittäjä", joka on alkuperäisten murtolukujen nimittäjien pienin yhteinen jaettava. Kerto- ja jakolaskussa laventaminen ei ole tarpeellista.


title: Murtoluku

text: Murtoluvuista, joilla on sama positiivinen nimittäjä, on se suurempi, jolla on suurempi osoittaja. Murtoluvuista, joissa sekä osoittaja että nimittäjä ovat positiivisia ja joilla on sama osoittaja, on se suurempi, jolla on pienempi nimittäjä. Niinpä esimerkiksi formula_12 on pienempi kuin formula_13, mutta formula_12 on suurempi kuin formula_15.


title: Murtoluku

text: Murtoluvut ovat yhtäsuuret, jos niillä on sievimpään muotoonsa supistettuna samat esitykset. Esimerkiksi formula_16 ja formula_9 ovat yhtä suuret, koska formula_16 voidaan supistaa kahdella ja saadaan formula_9. Samansuuruus selviää käytännössä myös supistamalla tai laventamalla murtoluvut samannimisiksi, jolloin osottajat tulevat myös samoiksi.


title: Murtoluku

text: Jos murtoluvuilla ei ole samaa osoittajaa eikä samaa nimittäjää, ne voidaan laventaa samannimisiksi, jolloin niistä se on suurempi, jolla on suurempi osoittaja. Jos murtoluvut lavennetaan siten, että niillä on sama osoittaja, on se murtoluku suurempi, jolla on pienempi nimittäjä.


title: Murtoluku

text: Kahden murtoluvun väliin voidaan luoda yksinkertaisesti uusi murtoluku yksinkertaisesti. Esimerkiksi formula_12 on pienempi kuin formula_21. Silloin formula_22 on uusi murtoluku, joka on samalla isompi kuin formula_12 ja pienempi kuin formula_24 eli formula_25.


title: Murtoluku

text: Murtoluvut, joilla on sama nimittäjä, lasketaan yhteen laskemalla niiden osoittajat yhteen; nimittäjä pysyy ennallaan. Samoin murtoluvusta vähennetään toinen murtoluku vähentämällä ensimmäisen murtoluvun osoittajasta jälkimmäisen osoittaja; nimittäjä pysyy tällöinkin ennallaan. Niinpä esimerkiksi formula_26 ja formula_27.


title: Murtoluku

text: Jos murtoluvuilla on eri nimittäjä, ne on ensin lavennettava samannimisiksi, minkä jälkeen osoittajat lasketaan yhteen tai vähennetään. Summana tai erotuksena saatu murtoluku supistetaan, jos mahdollista.


title: Murtoluku

text: Murtoluvut kerrotaan keskenään kertomalla niiden osoittajat keskenään ja nimittäjät keskenään.


title: Murtoluku

text: "Esimerkki: formula_28"


title: Murtoluku

text:
Murtolukujen jakolaskuun on käytössä pari käyttökelpoista tapaa:
1. Kerrotaan ensimmäinen murtoluku jälkimmäisen käänteisluvulla
2. Kerrotaan ristiin – ensimmäisen osoittajan (nimittäjän) ja jälkimmäisen nimittäjän (osoittajan) tulo muodostaa vastauksen osoittajan (nimittäjän)


title: Murtoluku

text: Rationaaliluvut voidaan esittää myös desimaalilukuina ja arvoltaan yli yhden olevat murtoluvut myös sekalukuina. Päättyvät desimaaliluvut ovatkin itse asiassa murtolukuja, joiden nimittäjä on jokin 10:n potenssi; esimerkiksi formula_29.


title: Murtoluku

text: Murtolukua vastaava desimaaliluku on päättyvä vain, jos sen nimittäjä supistamisen jälkeen ei ole jaollinen muulla alkuluvulla kuin 2 ja 5. Muussa tapauksessa sitä vastaa päättymätön jaksollinen desimaaliluku.


title: CGA

text: CGA (, myyntinimeltään "Color/Graphics Monitor Adapter") oli IBM:n vuonna 1981 julkaisema, ensimmäinen värejä tukeva näyttökortti ja ensimmäinen värinäyttöstandardi IBM PC:lle. Standardi käytti Motorola MC6845 -piirisarjaa, ja oli liitettävissä joko NTSC-televisioihin RCA-liittimellä tai varta vasten standardille luotuun, RGBI-liittimellä varustettuun CRT-monitoriin.


title: CGA

text: CGA-korteissa oli 16 kilotavun videomuisti, ja standardin mukaisesti kuudentoista värin paletti. Standardi tuki lisäksi kahta tekstitilaa: 40×25 merkkiä ja 80×25 merkkiä 16 värillä. Grafiikkatiloista yleisimmät olivat yksivärinen 640×200 pikseliä sekä 320×200 pikselin neliväritila.


title: CGA

text: Standardi CGA:n väripaletti sisälsi 16 perusväriä, jotka olivat käytössä kahdessa tekstitilassa sekä 80×25-merkkisestä tekstitilasta viritetyssä 160×100 pikselin grafiikkatilassa. Yleisimmin grafiikkatiloissa käytettiin kuitenkin neliväripaletteja, joita olivat:


title: CGA

text:
1. neliväripaletti (käytettiin muun muassa Alley Cat -hittipelissä)
2. neliväripaletti (käytettiin muun muassa Castle Master -pelissä)
3. neliväripaletti


title: Hydroksidi

text: Hydroksidi-ioni on vedyn ja hapen muodostama anioni, OH, jonka varaus on -1. Hydroksideiksi sanotaan myös ioniyhdisteitä, joissa tämä ioni on anionina.


title: Hydroksidi

text: Svante Arrhenius määritteli emäksen aineeksi, jonka vesiliuoksessa on hydroksidi-ioneja. Sellaisia olivat ennen kaikkea vesiliukoiset metallihydroksidit kuten natriumhydroksidi (NaOH). Brønstedin happo-emästeoriassa emäs määritellään aineeksi, joka voi vastaanottaa protonin. Tämän määritelmän mukaan ei enää metallihydroksideja sellaisenaan pidetä emäksinä, mutta niissä oleva OH-ioni on voimakas emäs. Vesiliuokset, joissa hydroksidi-ioneja on enemmän kuin puhtaassa vedessä, ovat emäksisiä.


title: Hydroksidi

text: Alkalimetallien hydroksidit, esimerkiksi natrium- ja kaliumhydroksidi, liukenevat runsaasti veteen. Maa-alkalimetallien hydroksidit, esimerkiksi kalsiumhydroksidi (sammutettu kalkki), Ca(OH) ovat jo selvästi niukkaliukoisempia, ja useimmat muut metallihydroksidit eivät liukene käytännöllisesti katsoen lainkaan veteen.


title: Biltema

text: Biltema on ruotsalainen tavarataloketju, joka myy muun muassa työkaluja, rakennustarvikkeita, autotarvikkeita, polkupyöriä sekä vapaa-ajan tavaroita. Bilteman perusti Sten-Åke Lindholm vuonna 1963. Toiminta alkoi postimyyntiyrityksenä kellarihuoneistossa Linköpingissä.


title: Biltema

text: Bilteman myymälöitä on Ruotsissa, Suomessa, Norjassa ja Tanskassa. Lisäksi Biltemalla on Suomessa postimyyntiä verkkokaupan kautta.


title: Biltema

text: Ensimmäinen Biltema-tavaratalo avattiin Suomessa vuonna 1985


title: Biltema

text: Biltema-tavarataloja on Suomessa seuraavilla paikkakunnilla:


title: Sarbanes–Oxley Act

text: Sarbanes–Oxley Act, joka tunnetaan yleisesti myös nimillä Public Company Accounting Reform and Investor Protection Act of 2002 ja SOx sekä SarbOx) on Yhdysvaltain liittovaltion laki, joka asettaa määräyksiä kaikkien Yhdysvalloissa pörssinoteerattujen yritysten hallinnosta ja johtamisesta sekä tilintarkastusyhtiöiden toiminnasta. Kimmokkeen esittäjiensä, senaattori Paul Sarbanesin ja edustajainhuoneen jäsenen Mike Oxleyn, mukaan nimetylle laille antoi 2000-luvun alun merkittävät kirjanpitoskandaalit, kuten Enronin, Tyco Internationalin ja WorldComin tapaukset. Lain tullessa voimaan 30. heinäkuuta 2002 presidentti George W. Bush kutsui lakia "merkittävimmäksi uudistukseksi amerikkalaisissa liiketoimintatavoissa sitten Franklin D. Rooseveltin aikojen".


title: Sarbanes–Oxley Act

text: Sarbanes-Oxley -laissa on kaikkiaan yksitoista lukua. Tärkeimmät lain määräykset ovat:


title: Sarbanes–Oxley Act

text:
Pykälä 404 on yksi vaativimmista SOX:n asettamista velvotteista, jonka mukaan yrityksen vuosikertomuksessa tulee
Käytännössä tämä tarkoittaa sitä, että yritys joutuu dokumentoimaan taloudelliset prosessinsa, tunnistamaan avainkontrollinsa sekä vuosittain arvioimaan sisäisen valvonnan tilan testaamalla sisäisiä kontrollejaan. Tämä dokumentointi- ja arviointiprosessi vaatii valtavasti resursseja yritykseltä.


title: Sojuz TMA-3

text: Sojuz TMA-3 oli Venäjän avaruusjärjestön miehitetty avaruuslento ISS-avaruusasemalle. Laukaisu tapahtui Baikonurin kosmodromilta 18. lokakuuta 2003 ja paluu maahan 30. huhtikuuta 2004.


title: Sojuz TMA-3

text: Laukaistiin avaruuteen


title: Sojuz TMA-3

text: Palasi maahan


title: Anousheh Ansari

text: Anousheh Ansari (persiaksi انوشه انصاری, s. 12. syyskuuta 1966 Mašhad, Iran) on amerikaniranilainen avaruusturisti. 18. syyskuuta 2006 hänestä tuli ensimmäinen islamilainen nainen avaruudessa, ensimmäinen naispuolinen avaruusturisti sekä ensimmäinen iranilainen avaruuslentäjä. Hänen virallinen tehtävänimikkeensä lennolla oli avaruuslennolle osallistuja. Ansari laukaistiin Kansainväliselle avaruusasemalle Sojuz TMA-9 -lennolla 18. syyskuuta 2006. Hän laskeutui Maahan Sojuz TMA-8 -lennolla 29. syyskuuta 2006.


title: Anousheh Ansari

text: Ansari muutti vanhempiensa mukana Yhdysvaltoihin vuonna 1984. Hän opiskeli sähköinsinööriksi George Washingtonin yliopistossa. Hän perusti sisarensa miehen kanssa Prodea Systems -yhtiön. He ovat rahoittaneet Ansari X-Prize -säätiön kautta avaruustekniikan kehittämistä edistävän kilpailun. Avaruusturistina Anousheh Ansari maksoi lennostaan yli 20 miljoonaa dollaria.


title: Ämyrilinna

text: Ämyrilinna on paikka J. R. R. Tolkienin luomassa kuvitteellisessa Keski-Maassa. Se oli suuri Rohanin linnoitus Helmin syvänteessä, jonka rakentamista johti Helm Vasarakoura.


Leonardo da Vincin kansainvälinen lentoasema (myös Fiumicinon kansainvälinen lentoasema, ; ) on Italian suurin lentoasema Rooman lähellä, Fiumicinossa. Vuonna 2011 lentoasemaa käytti noin 37,7 miljoonaa matkustajaa. Lentoasema on Italian kansallisen lentoyhtiön Alitalian tukikohta.


Leonardo da Vincin kansainvälinen lentoasema sijaitsee 29 kilometrin päässä Rooman historiallisesta keskustasta. Asemalta on junayhteys Rooman päärautatieasemalle.
Leonardo da Vincin lentoasemalla on rautatieasema. Lentokenttälinja lähtee asemalta Rooman päärautatieasemalle puolen tunnin välein. Matka kestää 31 minuuttia. Paikallisjuna kulkee Trasteveren, Ostiensen, Tuscolanan ja Fara Sabinan asemille. Matka kestää noin 40 minuuttia, juna ei pysähdy päärautatieasemalla.


title: Casus belli

text: Casus belli on latinankielinen ilmaus, joka tarkoittaa sananmukaisesti sodan aiheuttavaa tapahtumaa, kuvaannollisesti oikeutusta sotatoimille. Sanonta esiintyy tiettävästi alun perin Cicerolla. "Casus" tarkoittaa ”välikohtausta” tai ”sattumusta”, kun taas "belli" tarkoittaa ”sodan”. Lähes vastaava termi on causa belli, sodan syy.


title: Casus belli

text: Esimerkiksi Hitlerin päättäessä sulauttaa Tšekkoslovakian Kolmanteen valtakuntaansa, hän käytti casus belliä nimeltä Lebensraum.


title: Sojuz TMA-11

text: Sojus TMA-11 oli Venäjän avaruusjärjestön miehitetty avaruuslento ISS-avaruusasemalle. Laukaisu tapahtui Baikonurin kosmodromilta 10. lokakuuta 2007. Paluu Maahan tapahtui 19. huhtikuuta 2008.


title: Sojuz TMA-11

text: Laukaistiin


title: Sojuz TMA-11

text: Palasivat maahan


title: Sojuz TMA-11

text: Paluu maahan tapahtui tavanomaista jyrkemmässä kulmassa, jolloin avaruuslentäjät kokivat yli kymmenen kertaa Maan pinnan painovoiman eli kymmenen g:n kiihtyvyyden. Avaruuslentäjien tilaa kuvattiin paluun jälkeen tyydyttäväksi.


title: Big L

text: Lamont "Big L" Coleman (30. toukokuuta 1974 Harlem, New York – 15. helmikuuta 1999 Harlem, New York) oli yhdysvaltalainen rap-artisti.


title: Big L

text: Artistina Big L tunnettiin erityisen kyvykkäänä freestyle rap -artistina sekä menestyksekkäästä esikoisalbumista "Lifestylez Ov Da Poor & Dangerous" (1995). Big L ehti tehdä yhteistyötä 1990-luvun lopulla Jay-Z:n kanssa, mutta kuoli murhaajan luoteihin vain 24-vuotiaana.


title: Big L

text: Helmikuun 15. päivän iltana vuonna 1999 Big L:ää ammuttiin yhdeksän kertaa päähän ja rintakehään vain muutaman korttelin päässä kodistaan. Tutkinnan varhaisessa vaiheessa alettiin epäillä, että murhan kohteeksi joutuneen Big L:n vankilassa istuva veli Lee Coleman olisi ollut velkaa joillekin tahoille, minkä takia Big L joutui murhatuksi. Erään teorian mukaan murhaaja erehtyi henkilöstä tappaessaan Lee Colemaniksi luulemansa Big L:n.


title: Big L

text: Big L:n kuoleman jälkeen hänen maineensa teräväkielisenä sanoittajana ja spontaanina artistina on vain kasvanut. Jay-Z on sanonut, että Big L:n piti ennen kuolemaansa allekirjoittaa sopimus levy-yhtiö Roc-A-Fellan kanssa. Big L:n entinen manageri Rich King Flamboyant Recordsissa julkaisi Big L:n tuotantoa postuumisti vuonna 2000.


title: Chorus

text: Chorus-efekti on kahden soinniltaan samankaltaisen, mutta taajuudeltaan hieman erilaisen äänen tuottama ilmiö. Akustisessa musiikissa ilmiön voi kuulla esimerkiksi samaa säveltä soittavien instrumenttien soinnissa tai vaikkapa kuorolaulussa. Ilmiö perustuu siihen, että akustinen soitin tai ihmisääni ja niiden vire sekä esittäjän ilmaisu eivät ole absoluuttisesti samanlaisia keskenään. Tätä ei kuitenkaan tule sekoittaa varsinaiseen epävireisyyteen tai dissonanssiin.


title: Chorus

text: Sähköisessä musiikissa chorus-efekti on hyvin yleisesti käytetty tehokeino. Äänitys- ja miksausvaiheessa chorusta voidaan käyttää esimerkiksi raitojen tuplausäänitysten avulla tai erilaisilla chorus-signaaliprosessoreilla. Useimmissa chorus-tyyppisissä prosessoreissa efekti toteutetaan muuntamalla sävelkorkeutta alkuperäiseen signaaliin nähden ja summaamalla prosessoitu signaali alkuperäiseen. Yleensä prosessoidun signaalin korkeutta voidaan myös moduloida matalataajuusoskillaattorin avulla. Joissakin chorus-prosessoreissa signaaliin voidaan myös määritellä viivettä, jolloin tapahtuu vaihtelevia kampasuodinilmiöön perustuvia taajuuksien kumoutumisia. Tätä viivästettyä ja moduloitua chorus-efektin tyyppiä kutsutaan usein myös nimellä flanger, varsinkin alhaisilla modulaatiotaajuuksilla.


title: Chorus

text: Syntetisaattoreiden oskillaattorien sointia voidaan rikastaa virittämällä kaksi tai useampi jänniteohjattu oskillaattori hieman erivireisiksi.


title: Jan de Klerk

text: Johannes ”Jan” de Klerk (22. heinäkuuta 1903 Burgersdorp – 24. tammikuuta 1979 Krugersdorp) oli eteläafrikkalainen poliitikko, joka toimi muun muassa maan opetusministerinä ja senaattorina. Jan de Klerk on myös eteläafrikan presidentin Frederik de Klerkin isä.


title: Jan de Klerk

text: Jan de Klerk osallistui aktiivisesti opiskelijapolitiikkaan opiskellessaan "Potchefstroom University Collegessa" vuosina 1923–1926. Valmistuttuaan hän toimi opettajana vuosina 1927–1945 Nylstroomin kaupungissa Witwatersrandissa. Vuonna 1947 hänet nimitettiin Kansallispuolueen Witwatersrandin osaston puoluesihteeriksi ja elokuussa puolueen Transvaalin osaston pääsihteeriksi. Vuonna 1954 de Klerkin lanko, pääministeri Daniel François Malan, nimitetti hänet työvoimaministeriksi ja vielä samana vuonna senaattoriksi. Vuosien aikana hän toimi myös kaivos-, sisäasiain-, opetus- ja siirtolaisasiaministerinä. Kesäkuussa 1969 hänet nimitettiin senaatin puhemieheksi.


title: Jan de Klerk

text: De Klerk oli keskeinen vaikuttaja "Rand Afrikaans" ja Port Elizabethin yliopistojen perustamisessa. Vuonna 1976 de Klerk erosi senaatin puhemiehen tehtävistä ja vietti elämänsä viimeiset vuodet maatilallaan Krugersdorpissa.


title: Alessandro Fei

text: Alessandro Fei (s. 29. marraskuuta 1978) on italialainen ammattilentopalloilija. 204 senttiä pitkä Fei on pelannut urallaan sekä keskitorjujaa että hakkuria.


title: Alessandro Fei

text: Pituutensa takia Fei aloitti uransa keskitorjujana Foiano della Chianannan joukkueessa Italian 3-liigassa. Vuonna 1994 kun Fei oli 16-vuotias, hän muutti Padovan kaupunkiin nuortenmaajoukkueen valmennukseen ja samalla kaudella hän pelasi ensimmäiset pelinsä Italian toiseksi ylimmällä sarjatasolla. Kolme vuotta Petrarcassa pelattuaan Fein oli huomannut Italiassa Lube Macerata, joka oli yksi sarjan nousevista huippujoukkueista. Fei teki sopimuksen Macerataan, jossa vietti kolme vuotta auttamalla joukkuetta voittamaan ensimmäiset suuret palkinnot: Cev Cup, Italian Cup ja Italian supercup löysivät tiensä Macerataan Fein avulla. Vuonna 2001 Alessandro siirtyi Sisley Volleyn joukkueeseen. Ensimmäisen kauden jälkeen Fei näytti taitonsa olemalla johtavia pelaajia Sisleyn mestaruuteen 2002. Kaudella 2004 Fei siirtyi pelaamaan hakkurin paikkaa sekä seurajoukkueessa että myös maajoukkueessa Andrea Sartoretin lopetettua upean uransa maajoukkueessa. Uusi rooli hakkurina teki Feistä entistä tärkeämmän pelaajan kentällä. Fei valittiin parhaimmaksi pelaajaksi 2005 EM-kisoissa Roomassa, vain vuosi hakkuriksi siirtymisen jälkeen.


title: Alessandro Fei

text: Fei on pelannut Italian maajoukkueessa 1998 vuodesta lähtien, ja oli yksi suuri tekijä uuden aikakauden maajoukkueeseen tuojana. 1998 Italian voitettua Tokiossa MM-kultaa Fei oli vain yksi lupaava nuorukainen. Mutta 2005-vuonna Fei oli tärkein pelaaja Italian maajoukkueessa Roomassa pelatuissa EM-kisoissa.


title: Alessandro Fei

text: Fei on pelannut loistavan uran sekä Italian maajoukkueessa, että myös Italian liigassa. Tästä on osoituksena Olympiahopeaa Ateenassa 2004, Italian liigan voitto 2005, EM-kultaa 2005 ja muita suuria voittoja.


title: Alessandro Fei

text:
2005 FIVB World Champions Cupin paras hyökkääjä
2005–06 CEV-Cupin arvokkain pelaaja
2005–06 CEV-Cupin paras syöttäjä


title: Alessandro Fei

text:
2001- Sisley Treviso
1998-2001 Lube Macerata


title: Alessandro Fei

text: 1995-1998 A1 Jucker Padova 7 ITA


title: Konformisuus

text: Konformisuus tai konformismi on sosiaalipsykologian ilmiö, jolla tarkoitetaan yksilön mukautumista enemmistön mielipiteeseen, arvoihin tai käyttäytymiseen. Esimerkkinä konformistisesta ilmiöstä on pidetty esimerkiksi muotia.


title: Konformisuus

text: Jos ihmisille esimerkiksi näytetään kuvaa vihaisista kasvoista ja muut ympärillä olevat ihmiset väittävät, että kyseessä on inhon irvistys, ihmisillä on taipumus vakuuttua, että kyseinen kasvojen ilme kuvastaa inhoa. Solomon Asch on tutkinut konformisuutta kokeella, jossa kuuden valekoehenkilön sekaan laitettiin yksi oikea koehenkilö. Koehenkilöille näytettiin janaa ja sen rinnalla kolmea muuta janaa. Yksi janoista oli selvästi yhtä pitkä kuin ensimmäinen jana. Koehenkilöiltä kysyttiin, mikä janoista on samanpituinen kuin ensimmäinen. Tulokseksi saatiin, että 33 % oikeista koehenkilöistä vastasi väärin, kun valekoehenkilöt vastasivat väärin, koska koehenkilö mukautui konformisuuden periaatteen mukaan enemmistön mielipiteeseen.


title: Konformisuus

text: "Valheellisessa konsensusvaikutuksessa" on kyse ilmiöstä, jossa ihminen ajattelee muiden ihmisten jakavan heidän vaikutelmansa. Ilmiö on päinvastainen konformismin kanssa. Ihmisellä voi esimerkiksi olla taipumus ajatella, että muilla ihmisillä herää samanlaisia tunnetiloja joutuessaan todistamaan jotakin kohtausta.


title: Oswald (verkkosarjakuva)

text: Oswald on elokuusta 2006 alkaen heinäkuuhun 2013 asti verkossa ilmestynyt sarjakuva kahdesta pojasta. Sarjaa piirsi ja käsikirjoitti Janne Toriseva.


title: Oswald (verkkosarjakuva)

text: Oswaldin ensiesiintyminen oli Ilta-Sanomissa kuukauden kotimaisena 2. toukokuuta 2006. Nykyisin sarjakuvaa levittää syndikaatti PIB Features. Oswaldia julkaistaan nykyään Omanissa, Ecuadorissa ja Venezuelassa.


title: Oswald (verkkosarjakuva)

text: Sarjan toistuvia teemoja ovat muun muassa Oswaldin ja Erkin riidat, Oswaldin pajatsonpeluu sekä Oswaldin ja Erkin tapa istua puistonpenkillä lukien sarjakuvia.


title: Oswald (verkkosarjakuva)

text: Sarjakuvan viimeinen strippi julkaistiin 24. heinäkuuta 2013. Sarjan piirtäjä Janne Toriseva ilmoitti lopettamisen syyksi ajanpuutteen. Oswaldia voi lukea hänen mukaansa ainakin noin kolme vuotta lopettamisen jälkeenkin sen kotisivuilta.


title: Lullabies to Paralyze

text: Lullabies to Paralyze on rock/metal-yhtyeen Queens of the Stone Agen vuonna 2005 julkaistu albumi. Albumilla on monia vierailijoita, joista tunnetuin lienee ZZ Topin kitaristi Billy Gibbons, joka esiintyy kappaleessa "Burn the Witch". Albumin nimi tuli yhtyeen edellisen albumi "Songs for the Deaf"in kappaleen "Mosquito Songin" lyriikoista. Albumin tunnetuin kappale lienee "Little Sister".


title: Ad Majorem Sathanas Gloriam

text: Ad Majorem Sathanas Gloriam on Gorgorothin seitsemäs studioalbumi, joka julkaistiin 19. kesäkuuta 2006.


title: Ad Majorem Sathanas Gloriam

text: Albumi uudelleenjulkaistiin marraskuussa 2007 bonus-DVD:n sisältävänä rajoitettuna digipak-painoksena. DVD sisältää sensuroimattoman videon kappaleesta "Carving a Giant" sekä raidan "Making of the video".


title: Vlakplaas

text: Vlakplaas on maatila Etelä-Afrikassa lähellä Pretorian kaupunkia. Vuonna 1981 Etelä-Afrikan poliisin upseeri Dirk Coetzee perusti maatilalle C1:ksi kutsutun erikoisyksikön, jonka tehtävänä oli apartheidin vastustajien kukistaminen. Alun perin yksikössä oli 16 poliisia, mutta vuonna 1990 se oli kasvanut jo 120 hengen yksiköksi. Maatilalla koulutettiin erityisesti ANC:n ja PAC:n kiinni jääneitä sissejä, askareita, soluttautumiseen. Vlakplaas oli huippusalainen ja sen olemassaolo paljastui vasta vuonna 1989, kun kuolemaantuomittu entinen poliisi Almond Nofomela paljasti sen vain tunteja ennen tuomionsa täytäntöönpanoa. Hän kertoi kuuluneensa Coetzeen johtamaan murharyhmään.


title: Vlakplaas

text: Vlakplaasin pitkäaikaisena komentajana Coezeen jälkeen toimi Eugene de Kock, joka nykyisin suorittaa 212 vuoden vankeusrangaistusta apartheidin aikana tekemistään murhista ja kaappauksista. Vlakpaas on nykyisin yksityisomistuksessa.


title: Sunrise Avenue

text: Sunrise Avenue on suomalainen vuonna 2002 perustettu poprock-yhtye. Yhtyeen perustivat laulaja Samu Haber ja siitä myöhemmin erotettu Janne Kärkkäinen. Yhtyeen vuonna 2006 julkaistun debyyttilevyn "On the Way to Wonderland" tuotti Jukka Backlund. Suomessa albumi oli parhaimmillaan albumilistan toisella sijalla. Toinen studioalbumi, "Popgasm" julkaistiin vuonna 2009. Kolmas albumi, "Out of Style", julkaistiin maaliskuussa 2011. Yhtyeen neljäs studioalbumi "Unholy Ground" julkaistiin lokakuussa 2013. Ensimmäinen kokoelma-albumi "Fairytales – Best of 2006–2014" julkaistiin lokakuussa 2014. Yhtye on Suomen menestyneimpiä ja on myynyt maailmanlaajuisesti vuoden 2018 loppuun mennessä yli 2,5 miljoonaa albumia.


title: Sunrise Avenue

text: Samu Haber perusti akustisen Sunrise-duon ennen 2000-lukua ystävänsä kanssa. Vuonna 2002 varsinaisen yhtyeen perustamisen myötä nimeksi muuttui Sunrise Avenue. Ensin yhtyeessä olivat mukana laulaja Samu Haber ja kitaristi Janne Kärkkäinen. Basistiksi yhtyeeseen valittiin Raul Ruutu ja rumpaliksi Sami Osala. Levy-yhtiöt olivat kiinnostuneita, mutta jotkut niistä halusivat yhtyeestä hieman erilaisen. Yhtye kuitenkin päätti pitää oman linjansa. Niinpä heidän ystävänsä myi oman asuntonsa, ja rahoitti sillä albumin teon. Neljän kappaleen nauhoittamisen jälkeen yhtye lopulta sai valita levy-yhtiön.


title: Sunrise Avenue

text: Ennen kuin yhtye julkaisi yhtäkään kappaletta, sillä oli jo maailmanlaajuinen levytyssopimus saksalaisen EMIn kanssa. Levytyssopimus syntyi Cannesissa, jossa yhtye oli mukana MIDEM-musiikkitapahtumassa.


title: Sunrise Avenue

text: Sunrise Avenuen esikoissingle ”All Because of You” julkaistiin 15. helmikuuta 2006. Se sijoittui Suomen singlelistalla parhaimmillaan yhdenneksitoista. Sunrise Avenuen toinen single ”Romeo” ilmestyi 18. huhtikuuta ja jo kolmen päivän päästä julkistettiin myös kappaleen musiikkivideo. Single sijoittui Suomen singlelistalla neljänneksi. Saman vuoden toukokuun viimeisenä päivänä ilmestynyt esikoisalbumi "On the Way to Wonderland" kertoo yhtyeen matkasta ihmemaahan. Kyseinen albumi nousi julkaisuviikollaan viidenneksi Suomen virallisella albumilistalla. Albumia on myyty Suomessa yli 45 000 kappaletta, ja se on ylittänyt platinarajan. Myös Saksassa albumin myynti on ylittänyt platinalevyyn oikeuttavan rajan. Elokuun lopussa ilmestyi vielä albumin kolmas single "Fairytale Gone Bad". Kyseisellä singlellä oli albumiversion lisäksi muun muassa akustinen ja instrumentaalinen versio. Single on myynyt Suomessa ja Saksassa kultaa.


title: Sunrise Avenue

text: Saksalainen ZDF-televisiokanava valitsi yhtyeen ”Fairytale Gone Bad” -hittikappaleen Ranskan tunnetuimman urheilutapahtuman, Ranskan ympäriajon, tunnusmusiikiksi. Kappaleen musiikkivideo kuvattiin Espanjan Barcelonassa. Videon ohjasi Yhdysvalloissa työskentelevä ohjaaja-valokuvaaja Ralf Strathmann, joka on aikaisemmin kuvannut ja ohjannut videoita monille artisteille kuten Apocalypticalle, Blink 182:lle, Dr. Drelle, HIMille ja Nine Inch Nailsille.


title: Sunrise Avenue

text: Vuonna 2007 Sunrise Avenuen kappale ”Choose To Be Me” valittiin Saksan Big Brotherin viralliseksi tunnuskappaleeksi ja se soi jokaisen lähetyksen alussa, mainoskatkoilla sekä ohjelman lopussa. Lisäksi yhtye esiintyi Big Brotheriin liittyvissä tilaisuuksissa. Samainen kappale julkaistiin myös singlenä.


title: Sunrise Avenue

text: Vuonna 2008 yhtye voitti Euroopan unionin myöntämän EBBA-palkinnon. Yhtyeen ensimmäistä albumia myytiin pelkästään Saksassa 200 000 kappaletta. Myös monissa muissa Euroopan maissa se menestyi hyvin.


title: Sunrise Avenue

text: Vuodesta 2006 lähtien lähes tauotta Euroopassa ja Japanissa esiintynyt Sunrise Avenue toimi Bon Jovin lämmittely-yhtyeenä 4. kesäkuuta 2008 Wienissä, Itävallassa. Sunrise Avenuen laulaja Samu Haber tunnusti julkisesti Bon Jovin yhdeksi omista suosikkiartisteistaan. Tämä yhteiskeikka oli koko yhtyeelle yksi unelmien täyttymys.


title: Sunrise Avenue

text: Loppuvuodesta 2008 kosketinsoittaja Jukka Backlund jätti yhtyeen. Vuosina 2000–2009 Saksassa eniten radiosoittoa saanut kappale oli Sunrise Avenuen "Fairytale Gone Bad".


title: Sunrise Avenue

text: Sunrise Avenuen toinen albumi, "Popgasm" julkaistiin vuonna 2009, ja ensimmäiseksi singleksi valittu ”The Whole Story” valittiin Berliinissä järjestettävien yleisurheilun MM-kilpailujen tunnuskappaleeksi.


title: Sunrise Avenue

text: Vuonna 2010 Sunrise Avenue teki uuden levytyssopimuksen Universal Music Finlandin kanssa. Sunrise Avenuen vuonna 2011 julkaistu albumi on nimeltään "Out of Style". Albumin ensimmäinen single ”Hollywood Hills” nousi Saksan singlelistan sijalle kolme. Single myi Saksassa kultaa huhtikuussa 2011. Albumi myi kultaa Suomessa pari viikkoa julkaisun jälkeen. Myös muissa Keski-Euroopan maissa albumi menestyi listoilla hyvin.


title: Sunrise Avenue

text: Vuonna 2013 julkaistu "Unholy Ground" -albumi oli ensimmäinen julkaisu Universal Music Germany -levymerkillä EMI Musicin ja Universal Musicin yhdistymisen jälkeen. Ensimmäinen single ”Lifesaver” myi Saksassa kultaa ja albumi debytoi julkaisuviikollaan Saksan albumilistan sijalla kolme, Itävallassa ja Sveitsissä se nousi sijalle neljä. Albumi on saavuttanut platinarajan Saksassa ja Sveitsissä, kultaa se on myynyt Itävallassa.


title: Sunrise Avenue

text: Sunrise Avenuen ensimmäinen kokoelma-albumi "Fairytales – Best of 2006–2014" julkaistiin syksyllä 2014, se nousi julkaisuviikollaan Saksan ja Sveitsin albumilistojen kärkeen ja on myynyt Saksassa platinaa.


title: Sunrise Avenue

text: Yhtyeen lokakuussa 2017 julkaisema albumi "Heartbreak Century" nousi miltei heti Saksan albumilistan ykköseksi.


title: Sunrise Avenue

text: 17. elokuuta 2007 ilmoitettiin Janne Kärkkäisen, yhtyeen kitaristin, erottamisesta. Kärkkäisen omien sanojen mukaan asia tuli hänelle täytenä yllätyksenä. Yhtyeen laulaja Samu Haber kommentoi myöhemmin, ettei yhtyeen ilmapiiri ollut terve. Yhtyeen levy-yhtiön Bonnier Amigon mukaan syynä olivat musiikilliset ja henkilökohtaiset erimielisyydet. Kärkkäinen haastoi lopulta yhtyeen oikeuteen, koska hänen mukaansa hänellä oli yhä oikeus osuuteen yhtyeen nimestä ja tavaramerkistä. Helsingin hovioikeuden mukaan Kärkkäinen ja yhtye ovat sopineet riitansa, ja peruuttaneet vaatimuksensa.


title: Sunrise Avenue

text: Sunrise Avenue on voittanut lukuisia palkintoja. Esimerkiksi NRJ Radio Awardseissa yhtye voitti peräti neljä palkintoa:Sunrise Avenue on voittanut Vuoden yhtyetulokas-Emman vuonna 2006. He olivat ehdolla peräti viidessä eri kategoriassa. Vuosina 2007, 2011 ja 2013 yhtye on voittanut Vuoden vienti-Emman. Yhtye palkittiin myös European Border Breaker-palkinnolla tammikuussa 2008.


title: Sunrise Avenue

text: Sunrise Avenue on saavuttanut yhteensä 18 kulta- ja platinalevyä, yhtyeen albumeja on myyty yli kaksi miljoonaa kappaletta ja yhtyeen singlejä on myyty yli kaksi miljoonaa kappaletta.


title: Tróodos

text: Tróodos () on Kyproksen suurin vuoristo. Myös saaren korkein huippu Ólympos () sijaitsee Tróodos-vuorilla.


title: Tróodos

text: Tróodos levittäytyy Kyproksen länsiosassa. Vuoriston nimi on selitetty muinaiskreikkaan perustuen kahdella tavalla: se voisi tarkoittaa joko ”kolmea tietä” () tai ”Adoniksen vuorta” () < ). Useimmat Kyproksen suurimmat joet, kuten pisin joki Pediaíos, saavat alkunsa Tróodokselta. Vuoriston pohjoispuolella sijaitsee Mesaorían tasanko ja sen pohjoispuolella puolestaan saaren toiseksi merkittävin vuorijono Pentadáktylos.


title: Tróodos

text: Tróodos-vuoristo tarjoaa viileän pakopaikan, jossa voi kesäisin vaellella mäntymetsissä ja talvisin hiihtää. Vuorilla sijaitsee useita kuuluisia lomakohteita sekä bysanttilaisia luostareita ja kirkkoja, jotka on koristeltu hienoin maalauksin. Edustavimmat kirkot muodostavat Unescon maailmanperintökohteen nimellä Tróodoksen maalatut kirkot. Vuoristossa sijaitsee useita kyliä, muun muassa siitä nimensä saanut Tróodoksen kylä.


title: Social Distortion

text: Social Distortion on vuonna 1978 perustettu yhdysvaltalainen punk rock -yhtye. Siitä käytetään myös nimiä "SxDx" ja "Social D". Alkuperäisistä jäsenistä jäljellä on enää laulaja-kitaristi Mike Ness – vuonna 2000 kuollut kitaristi Dennis Danell oli toinen pitkään mukana ollut alkuperäisjäsen.


title: Social Distortion

text: Yhtyeen musiikki on tyyliltään punkia, hardcore punkia, cow punkia ja rockia. Social Distortionin musiikkiin ovat vaikuttaneet yhtyeen mukaan muun muassa The Clash, New York Dolls, Johnny Cash, Neil Young, The Rolling Stones ja Ramones.


title: Social Distortion

text: Yhtyeen aloittaessa vuonna 1978 siihen kuuluivat laulaja-kitaristi Mike Ness, basisti Dennis Danell ja rumpali Casey Royer. Noin vuotta myöhemmin Danell vaihtoi komppikitaraan ja Brent Liles otettiin bassoon. Rumpuihin vaihtui Derek O'Brien. Sen jälkeisinä aikoina rumpalit ja basistit vaihtuivat useasti, vain Ness ja Danell säilyivät.


title: Social Distortion

text: Vuonna 1982 yhtye teki ensimmäisen kiertueensa, punkyhtye Youth Brigaden kanssa. Debyyttialbumi "Mommy's Little Monster" julkaistiin 1983. Sen kappaleen ”Another State of Mind” mukaan on nimetty kiertueella kuvattu dokumentti.


title: Social Distortion

text: Social Distortion hajosi vuonna 1985 Mike Nessin taisteltua huumeiden ja oikeuden kanssa, mutta vuonna 1987 yhtye kokosi rivinsä Nessin ryhdistäydyttyä. Seuraavana vuonna yhtye julkaisi albumin "Prison Bound", joka ei vielä ollut menestys kaupallisessa mielessä. Albumilla yhtyeen tyyli oli vaihtunut hardcore punkista punkin kautta niin sanottuun lehmipoikapunkkiin (cow punk), jossa vaikutteina kuului country-musiikki.


title: Social Distortion

text: Seuraava albumi, vuoden 1990 "Social Distortion", nosti hieman Social D:n kaupallista suosiota. Albumissa julkaistiin myös uudet singlet "Story Of My Life", "Ball & Chain" Johnny Cashin coverina "Ring Of Fire" julkaistiin nyt ensimmäistä kertaa, joista tuli yhtyeen suosituimmat kappaleet. Kuitenkin vasta neljäs albumi, vuoden 1992 "Somewhere Between Heaven and Hell", nosti heidät valtavirtasuosioon muun muassa kappaleiden ”Cold Feelings”, ”Born To Lose” ja ”Bad Luck” avulla.


title: Social Distortion

text: Vuonna 1996, kahden vuoden albuminteon jälkeen, julkaistiin "White Light, White Heat, White Trash", joka on Social D:n kaupallisesti menestynein albumi. Vuonna 1998 yhtye julkaisi livealbumin "Live at Roxy", jonka jälkeen vuonna 2000 Social Distortion hajosi Dennis Danellin kuoleman jälkeen.


title: Social Distortion

text: Noin vuoden kuluttua, vuonna 2001 korvattiin kuollut Danell Jonny Wickershamilla ja rumpali Chuck Bisquitsin tilalle liittyi Charlie Quintana. "White Light, White Heat, White Trashin" seuraaja (jota suunniteltiin ilmestyväksi jo vuonna 2000) nimettiin "Sex, Love And Rock 'n' Rolliksi". Tämä albumi voitti Suomessa musiikkilehti Suen palkinnon vuoden parhaana ulkomaisena albumina 2004.


title: Social Distortion

text: Social Distortion esiintyi ensimmäistä kertaa Suomessa 27. kesäkuuta 2009 "Pitkä kuuma kesä" -festivaalilla. Konserttia oli seuraamassa yhteensä 5 000 ihmistä. Toisen kerran yhtye esiintyi 18. kesäkuuta 2011 Seinäjoen Provinssirockissa.


title: Social Distortion

text: Social Distortionin kappaleita on videopeleissä "Guitar Hero 3" (”Story Of My Life”), "" (”Mommy's Little Monster”) ja "Rock Band 2" (”I Was Wrong”).


title: Alois Alzheimer

text: Aloysius "Alois" Alzheimer (14. kesäkuuta 1864 – 19. joulukuuta 1915) oli saksalainen psykiatri, neuropatologi ja Emil Kraepelinin kollega. Alzheimer julkaisi ensimmäisenä maailmassa tieteellistä aineistoa koskien vanhuutta edeltävästä dementiasta, jonka Kraepelin myöhemmin nimesi hänen mukaansa Alzheimerin taudiksi.


title: Alois Alzheimer

text: Vuonna 1901 Alzheimer tarkkaili naispotilasta Auguste Deteriä Frankfurtin mielisairaalassa. 51-vuotias potilas käyttäytyi omituisesti, ja hänen lähimuistinsa oli huono. Deteristä tulikin Alzheimerin pakkomielle tuleviksi vuosiksi. Huhtikuussa 1906 rouva Deter kuoli, ja Alzheimer lähetti tämän potilastiedot ja aivot Müncheniin, jossa hän työskenteli Kraepelinin laboratoriossa. Puheessaan 3. marraskuuta 1906 hän ensimmäistä kertaa esitteli vanhuutta edeltävän dementian patologiset ja kliiniset oireet yhdessä.


title: Alois Alzheimer

text: Alzheimer sairastui junassa matkalla Breslaun yliopistoon, johon hänet oli nimitetty professoriksi 1912. Todennäköisesti hänellä oli streptokokki-infektio. Hän kuoli kolme vuotta myöhemmin toipumatta koskaan kunnolla. Alzheimer kuoli 51-vuotiaana Breslaussa.


title: Fredrik Wilhelm Pipping

text: Fredrik Wilhelm Pipping (14. joulukuuta 1783 Turku – 23. tammikuuta 1868 Helsinki) oli suomalainen professori, senaattori ja Turun akatemian sekä myöhemmin Helsingin Keisarillisen Aleksanterin yliopiston kirjastonhoitaja vuosina 1814–1845. Hänen edeltäjänsä tässä virassa oli teoreettisen filosofian professori Gabriel Palander ja seuraajansa oppihistorian professori Alexander Blomqvist.


title: Fredrik Wilhelm Pipping

text: Hänen vanhempansa olivat merikapteeni Jost Joakim Pipping (1720–1793) ja Magdalena Catharina Lexell (1745–1804) Turusta.


title: Fredrik Wilhelm Pipping

text: F. W. Pipping muistetaan etenkin kokoamastaan bibliografiasta "Luettelo suomeksi präntätyistä kirjoista" sekä työstään Turun palossa tuhoutuneen akatemian kirjaston uudelleen kokoamiseksi. Tässä työssä hänelle oli suureksi avuksi kirjankeräilijä Matti Pohto.


title: Fredrik Wilhelm Pipping

text: Pipping on kirjoittanut esimerkiksi suomalaisen kirjapainotaidon historiasta teoksessa "Några historiska underrättelser om boktryckeriet i Finland" (Suomen tiedeseura, julkaistu useana osana vuosina 1842–1867).


title: Fredrik Wilhelm Pipping

text: Hänet aateloitiin vuonna 1839 ja introdusoitiin Suomen ritarihuoneeseen seuraavana vuonna aatelisena sukuna 207, vanhalla nimellä "Pipping". Pipping oli senaatin talousosaston jäsen 1841–1855 ja sen kirkollistoimituskunnan päällikkö 1841–1853.


title: Perkkaanpuiston koulu

text: Perkkaanpuiston koulu on Espoon Leppävaarassa sijaitseva alakoulu. Koulun rehtorina toimii Markku Pehkonen ja apulaisrehtorina Sanna Poukari.


title: Perkkaanpuiston koulu

text: Koulussa on opetusta luokka-asteilla 1–6 ja esiluokka. Luokkia on yhteensä 11.


title: Shawn Daivari

text: Shawn Ashraf Daivari (s. 30. huhtikuuta 1984, Minneapolis, Minnesota) joka tunnetaan paremmin paininimellään Khosrow Daivari tai yksinkertaisemmin Daivari, on showpainija. Hän paini World Wrestling Entertainmentissa vuoteen 2008 asti. Persialais-yhdysvaltalainen Daivari tunnetaan myös managerina. Hän on toiminut Muhammed Hassanin, Kurt Anglen, Mark Henryn ja The Great Khalin managerina. Hänet tunnetaan myös nimellä Sheik Abdul Bashir. Hän teki WWE-debyyttinsä 13. joulukuuta vuonna 2004. Daivari otteli ensimmäisen ammattilaisottelunsa 15-vuotiaana.


title: Wilhelm Canaris

text: Wilhelm Franz Canaris (1. tammikuuta 1887 – 9. huhtikuuta 1945) oli saksalainen amiraali, sotilastiedustelupalvelu Abwehrin johtaja 1935–1944 ja natsihallinnon vastustaja.


title: Wilhelm Canaris

text: Canaris oli kotoisin Aplerbeckista, läheltä Dortmundia. Vuonna 1905 hän liittyi 18-vuotiaana Saksan keisarikunnan laivastoon ("Kaiserliche Marine") ja ensimmäisen maailmansodan puhjetessa hän oli "SMS Dresden"in tiedustelupäällikkönä. Falklandsaarten taistelussa "SMS Dresden" vältteli pitkään brittilaivastoa, mutta saatiin kiinni Camberlandin lahdella maaliskuussa 1915, jolloin miehistö upotti sen, ettei laiva jäisi briteille. Canaris joutui vangiksi Chileen, mutta pakeni elokuussa 1915. Sujuvasti espanjaa puhumaan oppinut Canaris palasi myöhemmin kauppalaivalla takaisin Saksaan.


title: Wilhelm Canaris

text: Canaris lähetettiin tiedustelutehtävissä Espanjaan, jossa hän selvisi brittien salamurhayrityksestä. Sodan loppuessa hän oli sukellusveneen komentajana Välimerellä tilillään 18 upotusta.


title: Wilhelm Canaris

text: Sodan jälkeen hän jäi laivastoon, ensin Freikorpsien jäsenenä ja sitten Reichsmarinessa. Vuonna 1931 hänestä tuli kapteeni ja risteilijä "Berlin"in ensimmäinen perämies ja myöhemmin taistelulaiva "Schlesien"in komentaja.


title: Wilhelm Canaris

text: Canaris ei ollut milloinkaan Saksan kansallissosialistisen työväenpuolueen jäsen, mutta Adolf Hitlerin noustessa valtaan hänet nimitettiin Abwehrin johtoon 1. tammikuuta 1935 ja ylennettiin samana vuonna vara-amiraaliksi. Canaris oli kuitenkin voimakkasti isänmaallinen. Hän järjesti vakoiluverkon Espanjaan ja oli mukana päätöksessä lähettää saksalaisia joukkoja Francisco Francon avuksi Espanjan sisällissotaan. Myöhemmin hän alkoi suhtautua kansallissosialismiin vihamielisesti eikä varsinkaan sietänyt sen ”gangsterimaista” tyyliä. Canaris vastusti Tšekkoslovakian miehitystä ja uskoi sodan vievän Saksan tuhoon.


title: Wilhelm Canaris

text: Lokakuussa 1938 amiraali Canaris nimitti Hans von Dohnányin Abwehriin tehtävänään koota yhteen tiedot natsien hirmutöistä. Hans von Dohnanyi antoi keräämälleen aineistolle nimen "Häpeäkroniikka" mutta se tunnetaan yleisemmin nimella Zossenin arkisto, koska se lukuisten välipiilojen jälkeen piilotettiin Zosseniin. Canaris piti toistusaineiston keruuta tärkeänä, osoituksena liittoutuneille Saksalaisesta vastarinnasta natsipuoluetta vastaan, mutta myös argumenttina Saksalaisille vallankaappauksen tarpeellisuudesta ja oikeutuksesta.


title: Wilhelm Canaris

text: Canaris oli mukana kahdessa toteutumattomassa suunnitelmassa Hitlerin eliminoimiseksi. On arveltu, että Canaris toimi yhteistyössä brittien MI6:n kanssa. Hänen ennen Puolan offensiivin tekemänsä muistiinpanot päätyivät brittien haltuun. Toisaalta ennen hyökkäystä Neuvostoliittoon hän sai haltuunsa täydelliset tiedot vihollisen asemista. MI6:n johtaja Stewart Menzies jakoi Canarisin vahvat kommunismin vastaiset mielipiteet ja hän ylistikin Canarista sodan jälkeen.


title: Wilhelm Canaris

text: Canaris oli todistamassa SS-joukkojen tekemiä juutalaisten joukkomurhia Puolassa ja esitti niistä Hitlerille vastalauseensa. Pian Vatikaanivaltio alkoi saada murhista Abwehrin tiedusteluverkon keräämiä tietoja, jotka Canaris välitti tohtori Josef Müllerille. Canaris tapasi myös brittitiedustelun agentteja Espanjassa ja Yhdysvaltoja edustaneen George H. Earlen Istanbulissa.


title: Wilhelm Canaris

text: Natsien vielä siinä vaiheessa luotettavana pitämä Canaris ylennettiin tammikuussa 1940 amiraaliksi. Hänellä oli kuitenkin jo vaikutusvaltaisia vastustajia, muiden muassa Heinrich Himmler. Vähitellen Canarisin harjoittama kaksoispeli alkoi paljastua ja hänen asemansa heiketä. Hitler erotti Canarisin Abwehrin johdosta helmikuussa 1944, korvasi hänet Walter Schellenbergilla ja liitti koko Abwehrin SS:n Sicherheitsdienstiin (SD).


title: Wilhelm Canaris

text: Muutamia viikkoja myöhemmin Canaris asetettiin kotiarestiin, mikä esti häntä aktiivisesti osallistumasta heinäkuun 20. päivän salaliittoon Hitleriä vastaan. Hänet kuitenkin vangittiin ja tuomittiin SS:n kenttäoikeudessa kuolemaan. Canaris teloitettiin hirttämällä Flossenbürgin keskitysleirissä 9. huhtikuuta 1945, vain muutamia viikkoja ennen sodan päättymistä.


title: Cirith Ungolin torni

text: Cirith Ungolin torni on paikka J.R.R. Tolkienin kirjassa Taru sormusten herrasta.


title: Cirith Ungolin torni

text: Cirith Ungolin torni on vartiotorni Mordorin rajalla. Torni sijaitse Varjovuorten huipulla Cirith Ungolin laakson vieressä. Tätä laakso kutsutaan myös Hämähäkin laaksoksi siellä asuvan jättiläismäisen hämähäkin Lukitarin takia.


title: Cirith Ungolin torni

text: Gondorin miehet rakensivat Cirith Ungolin tornin Sauronin kukistumisen jälkeen Haltijain ja Ihmisten viimeisen liiton taistelun jälkeen Toisen Ajan lopussa. Torni oli Ithielin puolustusten korkein linnake. Sen alkuperäinen tarkoitus oli vahtia Mordorin maita, jotta varmistettaisiin, että mikään paha ei pakenisi, ja vartioidakseen Mustan Ruhtinaan mahdollisen paluun varalta. Ajan myötä Gondorin mahti kuitenkin heikkeni, valppaus Mordorin suhteen heikkeni ja torni autioitui.


title: Cirith Ungolin torni

text: Nazgulien johtajan paluun myötä Mordoriin vuonna 1980 Kolmatta Aikaa torni ajautui hänen valtaansa. Cirith Ungolista käsin hän johti hyökkäyksen Minas Ithiliin, joka kaapattiin vuonna 2002 KA ja se muodostui hänen linnakkeekseen uudelta nimeltään Minas Morgul. Sauron palasi Mordoriin vuonna 2942 KA ja hän käytti Cirith Ungolin tornia estääkseen orjiaan tai vankejaan pakenemasta Mordorista. Örkkien varuskunta asemoitiin torniin ja Sormuksen Sodan aikaan niiden kapteeni oli Shagrat.


title: Cirith Ungolin torni

text: 13. maaliskuuta 3019 KA Shagrat toi Frodon tornin alaportin kautta ja vangitsi hänet ylimpään kammioon. Frodo riisuttiin ja häntä kuulusteltiin armotta. Gorbag - örkki Minas Morgulista himoitsi Frodon "mithril"-paitaa ja hän taisteli Shagratin kanssa siitä. Heidän osastojensa örkit tappelivat toisiaan vastaan tappaen toisiaan kunnes lähes kaikki olivat kuolleita.


title: Cirith Ungolin torni

text: Sam kiipesi torniin etsiessään Frodoa. Sam palautti Mahtisormuksen Frodolle ja yhdessä he pakenivat tornista naamioituneina örkkien haarniskoihin.


title: Raurosin putoukset

text: Raurosin putoukset () on paikka J. R. R. Tolkienin luomassa fiktiivisessä Keski-Maassa.


title: Raurosin putoukset

text: Raurosin putoukset ovat suuret Anduinjoen suuret vesiputoukset Nen Hithoelin alla, missä joki laskee Emyn Muililta Litiluhdan (sindariksi Nindalf) märkämaille.


title: Raurosin putoukset

text: Sormuksen saattueen erottua Frodo ja Sam meloivat venettä joen länsirannalta itään juuri putousten yläpuolelle ja joutuivat käyttämään kaiken voimansa välttyäkseen ajautumasta putoukseen. Hieman sen jälkeen Aragorn, Legolas ja Gimli asettivat Boromirin ruumiin veneeseen lähettääkseen sen putouksiin, mutta ilmeisesti ruumis säilyi putouksesta veneessä. Boromirin veli Faramir löysi ruumiin Anduinin alajuoksulta ja hän otti Boromirin torven.


title: Antigonos (Juudea)

text: Antigonos oli Juudean kuningas ja Jerusalemin ylin pappi vuosina 40 eaa.–37 eaa. Antigonoksen isä oli Aristobulos II jonka roomalaiset syrjäyttivät. Roomalaiset tekivät Aristobuloksen veljestä Hyrkanos II:a Juudean hallitsijan. Todellinen valta joutui kuitenkin Antipaterin käsiin. Antipater kuoli vuonna 44 eaa. ja hänen poikansa Herodes ja Fasael nousivat nyt Juudean todellisiksi hallitsijoiksi. Vuonna 40 eaa. parthialaiset Barzapharneen ja Parthian kuninkaan pojan Pakoroksen johdolla hyökkäsivät Syyriaan. Parhialaiset päättivät auttaa Antigonosta valataamaan isänsä kuningaskunnan itselleen. Parthialaiset vangitsivat Hyrkanoksen ja Antipaterin pojan Fasaelin ja asettivat Antigonoksen uudeksi kuninkaaksi. Antipaterin toinen poika Herodes pakeni Roomaan, jossa Rooman senaatti julisti hänet Juudean kuninkaaksi. Tällä välin Antigonos alkoi piirittää Masadaa, jonne Herodes oli jättänyt lähisukulaisensa. Vuonna 38 eaa. Herodes hyökkäsi Juudeaan roomalaisten kanssa. Vuonna 37 eaa. hän sai Jerusalemin vallattua. Antigonos antautui roomalaisten komentajalle Sosiukselle, joka vei hänet vankina Marcus Antoniuksen luokse. Antonius antoi teloittaa Antigonoksen.


title: Kungfu

text: Kungfu (功夫, pinyin: gōngfu) on yhteisnimitys Kiinasta lähtöisin oleville taistelulajeille. Sana tarkoittaa taitoa ja työtä. Tämä viittaa kungfun vaatimaan vuosien pitkäjännitteiseen ja kärsivälliseen harjoittelemiseen. Periaatteessa kungfua voi olla siis jokin muukin kuin taistelutaitojen harjoittelu. Sanaa käytetään samalla tavoin yläkäsitteenä kuin japanilaisia taistelulajeja tarkoittava "budō" tai korealaisia lajeja tarkoittava "mudo".


title: Kungfu

text: Kiinassa on monia temppeleitä, joissa opetetaan kungfua. Jotkut buddhalaiset munkit ovat omaksuneet useita alun perin soturien käyttämiä harjoitteita parantaakseen terveyttään ja keskittymiskykyään ja sitä kautta henkisten harjoituksiensa laatua. Tunnetuin kungfutemppeli on Shaolinin temppeli Kiinassa, jonka soturimunkeista kerrotaan lukuisia tarinoita. Suurin osa kungfun tyylisuunnista on kuitenkin kehittynyt temppelien ulkopuolella. Tyylejä onkin Kiinassa erittäin monia.


title: Kungfu

text: Kungfu on levinnyt nykypäivänä jo moniin maihin; myös Suomessa on lajin harjoittajia. Länsimaihin kungfu tuli vasta 1900-luvulla. Jotkin kungfu-tyylit ovat elpyneet juuri länsimaisten oppilaiden ansiosta.


title: Kungfu

text: Parhaiten kungfu tunnetaan hongkongilaisista, esimerkiksi Bruce Leen, Jackie Chanin ja Donnie Yenin tähdittämistä toimintaelokuvista.


title: Kungfu

text: Tyylejä on useita; ne saattavat poiketa toisistaan hyvinkin suuresti. Jotkin tyylit sisältävät paljon akrobatiaa; toisissa aseilla harjoittelu aloitetaan varhain ja joissakin vasta vuosien harjoittelun jälkeen. Jotkin suuntaukset keskittyvät yksinkertaisiin käsitekniikoihin, toiset taas monimutkaisiin liikesarjoihin. Suomessa harrastettavia tyylejä ovat Tai Shin Mun, wingtsung, shaolin, bajiquan, changquan, Shaolin-wing chun, wing tsun, junfan, man seer kung, wing chun, manxiong, Wan Kam Leung Practical Wing Chun Kung Fu, qigong/chikung, sanda/sanshou, shaolinquan, choyleefut, tanglang, baiji, tanglangquan, taijiquan, yiquan ja thieulam. Osa tyyleistä on nimetty eläinten mukaan kuten lohikäärme, kotka, tiikeri, kurki, apina, leopardi, käärme ja rukoilijasirkka. Eläintyyleissä pyritään hyödyntämään kyseisen eläimen liikeratoja ja hyökkäystekniikoita.


title: Kungfu

text: Perinteisesti joissakin tyylisuunnissa kiinalaiset kungfu-mestarit ovat olleet myös lääkäreitä. Näissä tyyleissä käsitelläänkin jonkin verran anatomiaa ja kiinalaista lääketiedettä, mutta erot eri opettajien ja tyylien välillä ovat suuria: Toisissa korostetaan teknisen muodon puhtautta, kun taas toisissa keskitytään epämuodollisemman kamppailuvalmiuden omaksumiseen.


title: Barahir

text:
J. R. R. Tolkienin kuvitteellisessa Keski-Maassa Barahir tarkoittaa kolmea eri henkilöä:
1. Barahir oli Dorthonionin mies, Bëorin suvun jälkeläinen Ensimmäisellä Ajalla, Bregorin poika, Emeldirin aviomies sekä kaikkein tunnetuin Berenin isänä.


title: Barahir

text: Barahir taisteli Dagor Bragollachin taistelussa, missä Morgothin armeijan voittivat Beleriandin pohjoisten valtakuntien Haltiat ja Ihmiset, mukaan lukien Barahirin maat Dorthonionin. Kiitoksena henkensä pelastamisesta Finrod Felagund lupasi ystävyytensä Barahirille ja tämän väelle. Merkkinä kiitollisuudestaan Finrod antoi Barahirille sormuksen, joka tunnetaan nimellä "Barahirin sormus" ja se periytyi suvussa.


title: Barahir

text: Valtakuntansa tuhoutumisen jälkeen Barahir jäi Dorthonioniin Tarn Aeluinissa yhdessä kahdentoista kumppaninsa kanssa. Nämä olivat Gildor, Belegund, Baragund, Gorlim, Beren, Urthel, Dagnir, Ragnor, Radhruin, Dairuin, Arthad ja Hathadir. Heidät petti Sauronilla Gorlim, jolla oli ikävä vaimoaan. Heidän salainan piilopaikkansa löydettiin ja Barahirin väki lyötiin. Vain Barahirin poika Beren pakeni teurastusta ja häntä odotti suuri kohtalo.


title: Barahir

text: 2. Kahdeksas Gondorin hallitseva käskynhaltija.


title: Barahir

text: 3. Barahir oli myös Ithilienin kolmas prinssi Neljännellä Ajalla, Faramirin ja Éowynin pojanpoika. Hän kirjoitti Aragornin ja Arwenin tarinan.


title: Vytautas Suuri

text: Vytautas Suuri (liett. ) (1350 – 1430) oli Liettuan suuriruhtinas vuosina 1392–1430. Hän oli ehkä kuuluisin Liettuan suuriruhtinaista ja hänen valtakaudellaan Liettuan rajat ylsivät Itämereltä Mustallemerelle. Liettuassa hänet nähdään kansallissankarina ja hänen aiottua kruunajaispäiväänsä juhlitaan kansakunnan päivänä.


title: Vytautas Suuri

text: Vytautas oli Kęstutisin poika, joka oli ollut jo Algirdasin valtakaudella merkittävässä asemassa Liettuan hallinnossa. Tarinan mukaan Vytautas syntyi Kęstutisin ja pakanallisen jumalattaren Birutėn avioliitossa. Algirdasin kuoltua valtaan nousi Jogaila, jonka kanssa Kęstutisilla tuli nopeasti erimielisyyksiä. Näiden johdosta Kęstutis anasti vallan vuonna 1381, mutta Jogailan onnistui saada se takaisin 1382. Jogailan päästyä taas valtaan hän vangitutti Kęstutisin ja Vytautasin. Kęstutis kuoli parin viikon päästä vangitsemisestaan mahdollisesti Jogailan surmaamana, mutta Vytautasin onnistui paeta Saksalaisen ritarikunnan pääkaupunkiin Marienburgiin naamioituneena vaimonsa Annan vaatteisiin.


title: Vytautas Suuri

text: Jogaila joutui sotaan ritarikuntaa vastaan vuonna 1383, koska hän ei lupauksestaan huolimatta antanut ritarikunnalle Žemaitijaa eikä antanut kastaa liettualaisia (katolisiksi). Vytautas käytti sotaa hyväkseen ja lupasi täyttää Jogailan lupaukset ritarikunnalle, mikäli nämä auttaisivat häntä nousemaan valtaan. Hän ottikin kasteen nimellä Wigand ja taisteli kannattajineen ritarikunnan puolella. Vytautas kuitenkin petti ritarikunnan ja teki sopimuksen Jogailan kanssa vuonna 1384, jolla hän sai takaisin isänsä hallitsemat alueet lukuun ottamatta Trakaita. Vytautas perääntyi ritarikunnan alueelta polttaen samalla kolme ritarikunnan linnaketta Niemen-joen () varrella. Jogaila sijoitti Vytautasin hallitsemaan vähäarvoisia maita Rusissa.


title: Vytautas Suuri

text: Jogaila vahvisti tämän jälkeen asemiaan naimalla Puolan kruununperijättären Jadwigan (Hedvigin), joka alaikäisyydestään huolimatta (Jadwiga oli naimahetkellä 12-vuotias) naitettiin Jogailalle 4. maaliskuuta 1386 ja Jogailasta tuli näin Puolan kuningas. Tätä oli edeltänyt Jogailan ottama kaste. Myös Vytautas otti kasteen, mikä oli hänelle jo kolmas kerta, sillä hänet oli kastettu myös ortodoksiksi. Avioliiton ehtojen mukaisesti koko Liettua kääntyi Žemaitijaa lukuun ottamatta katolilaiseen uskoon.


title: Vytautas Suuri

text: Jogaila asetti Liettuan johtoon sijaishallitsijakseen veljensä Škirgailan, joka ei kuitenkaan ollut suosittu Liettuan aateliston keskuudessa. Vytautas kapinoi sijaishallitsijaa vastaan aateliston tuella ja Liettua joutui näin taas sisällissotaan. Vytautas sai puolelleen myös Saksalaisen ritarikunnan luvaten näille jälleen kerran Žemaitijan. 4. syyskuuta 1390 Vytautas piiritti yhdessä ritarikunnan Konrad Wallenrodenin kanssa Vilnan, joka kukistuikin viisi viikkoa kestäneen ankaran taistelun jälkeen. Vytautas päätti hankkia liittolaisia myös idästä naittamalla tyttärensä Sofian Moskovan ruhtinas Vasili I:lle vuonna 1391. Sisällissota päättyi vuonna 1392 Asravan sopimukseen, jolla Vytautas sai elinajakseen hallittavakseen Liettuan arvonimellä "Magnus Dux", eli suuriruhtinas. Jogaila kuitenkin pidätti itsellään ylemmän arvonimen "Prince Supremus", mutta tästä huolimatta Vytautas sai hallita Liettuaa käytännössä itsenäisesti.


title: Vytautas Suuri

text: Vytautas rupesi valtaan päästyään uudistamaan Liettuan hallintojärjestelmää. Paikallisia ruhtinaita korvattiin Vytautasin käskynhaltijoilla. Perinteiseen sukuun nojaavan vallan puolesta hän alkoi tukeutua enenevimissä määrin Liettuan kasvavaan aatelistoon. Lisäksi perustettiin suuraateliston ja katolisen kirkon edustajien muodostama neuvosto hallitustyön tueksi. Vytautas sai tilaisuuden laajentaa Liettuaa kohti etelää Kultaisen ordan sisällä syntyneen valtataistelun takia. Syrjäytetty kaani Tokhtamysh pakeni Liettuaan ja pyysi Vytautasilta apua valtansa palauttamiseksi. Vytautas kokosi armeijan ja teki kolme sotaretkeä Ordan alueelle vuosina 1397, 1398 ja 1399. Turvatakseen läntisen rajansa hän joutui luovuttamaan Žemaitijan saksalaiselle ritarikunnalle Salynasin sopimuksella 12. lokakuuta 1389.


title: Vytautas Suuri

text: Ensimmäinen retki Ordan alueelle ei kohdannut mainittavaa vastarintaa ja alueelta tuotiin Liettuaan tuhansia sotavankeja. Näin syntyivät Liettuaan tataarien ja karaiimien vähemmistöt. On kuitenkin mahdollista että tataarit tai karaiimit eivät tulleet vankeina vaan Vytautasin asepalvelukseen kutsumana.


title: Vytautas Suuri

text: Seuraavalla retkellä vuonna 1398 Vytautasin armeija hyökkäsi Krimin pohjoisosaan ja idässä Donin rannoille saakka. Valtausten vakiinnuttamiseksi rakennettiin linna Dneprin suulle. Voittojen jälkeen Vytautas julisti ristiretken mongoleja vastaan ja sai sille paavi Bonifatius IX:nen siunauksen. Vytautas kärsi kuitenkin musertavan tappion mongoleille Vorsklajoen taistelussa. Taistelun seurauksena asemat Mustallamerellä menetettiin. Monet Liettuan rusilaiset ruhtinaskunnat kapinoivat. Taistelun seurauksena Puolan aatelisto painosti Jogailaa liittämään Liettuan tiiviimmin Puolaan. Vuonna 1401 solmittiinkin Vilnan ja Radomin unioni, jossa sovittiin että jos Vytautas kuolee ennen Jogailaa, Jogaila saa hänen paikkansa. Jos taas Jogaila kuolee ensin ei Puolan kuningasta valita kuulematta Vytautasin mielipidettä.


title: Vytautas Suuri

text: Vuonna 1401 alkoi taas sota ritarikuntaa vastaan, jonka puolella taisteli Liettuan hallintaa tavoitteleva Jogailan veli Švitrigaila. Liettuaa tuki kuitenkin paavi, joka kielsi vuonna 1403 ritarikuntaa hyökkäämästä Liettuaan. Kiellon jälkeen solmitussa Raciążin rauhansopimuksessa, jossa ritarikunta piti itsellään Žemaitijan mutta luopui tuestaan Švitrigailalle. Tämän jälkeen sotatoimien painopiste siirtyi itään, jossa taisteltiin mongolien ja rusilaisten ruhtinaiden lisäksi myös Vytautasin vävyn johtamaa Moskovaa vastaan. Moskova joutui luopumaan sodasta Kultaisen ordan Edigun hyökkäysten takia, joka oli puolestaan heikentynyt Timur Lenkin hyökkäyksissä siten, että Liettuan oli mahdollista vallata Vorsklajoen taistelussa menettämänsä alueet takaisin. Idässä saavutetun rauhan jälkeen alkoivat sotatoimet taas lännessä. Žemaitija kapinoi ritarikuntaa vastaan 1409 ja Vytautas lähetti joukkonsa auttamaan kapinallisia. Puola liittyi sotaan ja kesällä 1410 Jogailan ja Vytautasin johtamat joukot etenivät ritarikunnan maille. Liettualais-puolalaiset joukot saavuttivat voiton ritarikunnasta Tannenbergin taistelussa ja vaikka taisteluun osallistuneiden joukkojen johtaja plikin Jogaila, oli voitto paljolti kiinni Vytautasin joukkojen toiminnasta. Taistelun tuloksena solmittiin Thornin rauha, jolla ritarikunta luopui alueistaan Žemaitijassa. Rauhasta ei kuitenkaan tullut kestävä sillä Vytautas vaati vielä kaikkia ritarikunnan alueita Niemen-joen pohjoispuolelta.


title: Vytautas Suuri

text: Liettuan ja ritarikunnan kiistoja ryhtyi sovittelemaan uusi keisari Sigismund Luxemburgilainen. Keisarin välittäjä Benedict Macra julisti Niemenin oikean rannan ja Memelin olevan osa Žemaitijaa ja näiden alueiden kuuluvan siten Liettualle. Ritarikunta ei hyväksynyt sopimusta ja se aloitti propagandakampanjan Puolaa ja Liettuaa vastaan, jossa käytettiin hyväksi sitä, että Liettuan joukoissa palveli ortodokseja ja muslimeja. 1413 Jogaila ja Vytautas solmivat Horodlanin sopimuksen, jolla Liettua liitettiin Puolaan, mutta Vytautas sai rajattomat oikeudet Liettuan suuriruhtinaana. Saman vuoden syksyllä aloitettiin Žemaitijan kastaminen. Puolan, Liettuan ja ritarikunnan kiista otettiin esille vuosina 1414–1418 pidetyssä Konstanzin kirkolliskokouksessa, jossa Vytautasin lähetystö syytti ritarikuntaa Žemaitijan kastamisen vaikeuttamisesta, mikä taas vei pohjaa ritarikunnan väitteeltä siitä, että liettualaiset olivat kääntyneet kristinuskoon vain hämäyksen vuoksi. Kirkolliskokous ei kuitenkaan ratkaissut rajakiistoja, mutta se oli ensimmäinen kerta kun liettualaiset ajoivat itseään koskevia asioita Euroopan korkeimmalla poliitisella foorumilla.


title: Vytautas Suuri

text: Kirkolliskokouksen jälkeen kiistaa yrittivät sovitella paavi Martinus V sekä keisari Sigismund, mutta heidän päätöksensä suosivat ritarikuntaa. Vytautas käytti hyväkseen Böömissä syttynyttä Jan Husin kannattajien aloittamaa hussilaiskapinaa. Kapinalliset eivät hyväksyneet Sigismundia hallitsijakseen, vaan tarjosivat kruunua Vytautasille. Vytautas suostui vastaanottamaan kruunun, mutta ei saapunut hakemaan sitä itse, vaan lähetti sinne sukulaisensa Žygimantas Kaributaisin, joka julisti keisarille sodan Vytautasin nimissä. Tarkoituksena oli painostaa keisari Vytautasin puolelle, mutta sen sijaan se ajoi häntä tukemaan ritarikuntaa entistä vahvemmin. Puola ja Liettua julistivat taas sodan ritarikuntaa vastaan vuonna 1422 ja sotaan valmistautumaton ritarikunta joutui tekemään rauhan jo saman vuoden syyskuun 27 päivä. Ritarikunta luopui vaatimuksestaan Žemaitijan rannikkokaistaan Palangan ympärillä, mutta se sai pitää Memelin alueen. Keisari tunnusti rauhansopimuksen ja vastineeksi Vytautas kutsui takaisin Žygimantasin, joka tästä huolimatta jäi Böömiin hussilaisarmeijan johtoon vuoteen 1434 saakka.


title: Vytautas Suuri

text: Saksalaisen ritarikunnan kanssa käytyjen taistelujen jälkeen uusia ongelmia alkoi muodostua idässä. Moskovan asema oli heikentynyt ja Vytautas tuki tyttärenpoikaansa Vasilia kapinallisia vastaan. Lisäksi tehtiin sotaretket Pihkovaan vuonna 1426 ja Novgorodiin 1428. Vuonna 1429 keisari, joka haki Vytautasista tukea Puolaa vastaan, tarjosi Vytautasille kruunua 10. tammikuuta 1429 Lutskin alueellisten kysymysten konferenssissa, johon ottivat osaa lähes kaikki pohjoisen Keski-Euroopan hallitsijat Jogaila mukaan lukien. Aluksi Jogaila hyväksyi kruunun antamisen Vytautasille, mutta hän joutui pyörtämään tukensa puolalaisten magnaattien painostuksesta. Magnaattien mukaan Vytautasin kuninkuus marginalisoisi Puolan ja peruuttaisi Jogailan perintöoikeuden Liettuaan. Keisari pysyi Vytautasin puolella, kun taas paavi Martinus asettui magnaattien puolelle saadakseen Puolan tuen hussilaisten kukistamisessa. Kesällä 1430 puolalainen aatelisto esti väkivalloin Sigismundin lähettilästä viemästä kruunua Liettuaan. Kruunajaiset, jotka oli aiottu pitää 8. syyskuuta (Neitsyt Marian syntymäpäivänä) oli peruttava, mutta Sigismund aloitti sotilasretkikunnan muodostamisen kruunun viemiseksi perille. Jogailakin ilmaisi taas tukensa Vytautasin kruunaamiselle, mutta Vytautas kuoli ratsastusonnettomuudessa vähän ennen kruunajaisiaan 27. lokakuuta 1430. Vytautas haudattiin Vilnan katedraaliin, mutta hauta on sittemmin kadonnut. Jogaila kuoli pian Vytautasin jälkeen vuonna 1434.